
HITZAURREA 




IBONEK IREKI DIZKIGUN LEIHOAK 


Aspaldidanik ezagutzen dugu elkar; baina, sinistu egi- 
dazue, inoiz ez nuen esango Ibon Muñoa poeta zenik 
“Eta zuk poeta bati sen hori nola sumatzen diozu ba- 
rren?”, galdetuko didazue. Bueno, aitor dezadan, itxu- 
rakerietan ez badabil -eta hori ez da Ibonen estiloa -, 
musuan ez zaio igartzen, ezta ibilketan edo jendearen 
aurrean berba egiten duenean ere, demagun enkar- 
telada baten ostean edo udal batzar baten aurrean. 
Poeta batek ez darama bizkarrean «Hitz lauz eta 
neurritzetan berba egin eta idazten dut» edo ant- 
zeko zerbait dioen mezua zintzilikaturik Agian, bere 
sare sozialeko egoeran zerbait aipatuko luke... baina, 
tamalez, Ibonen ziegaraino ez da Internetik iristen. 
Presoak hirugarren mundu paralelo batean man- 
tentzen dituzte. Horri aurre egiteko, leiho mentalak 
irekitzen dituzte. 

Kartzelatu aurretik Ibonek bakartasunean bertsoak 
lotzea gustuko ote zituen galdera sortu zitzaidan bere 
lehenengo liburua esku artean izan nuenean. Bertso- 
zalea izan da betidanik nik uste, euskaltzalea dudarik 
gabe eta, nire iruditeria propioan, 60 - 80 ko hamarka- 
detako Eibar industrializatu, itsusi, bizi eta, zergatik ez, 
maitatuan aurki zitezkeen azken mohikanoen tribuko 
indioa. Eibartar euskaldun indioa, alegia. Ez baitzen 


ohikoa herri armagineko euskara ederra entzutea - 
eta aldarrikatzea komeniko litzaiguke, nahiz eta“ben- 
tania” eta antzekoekin barregarri utzi nahi izan duten 
beti- erdal giroaz blaitutako kale, fabrika, eskola eta 
taberna haietan. 

Juan Mari Narbaizaren (1949-2016) bertso batzuk 
aurkitu ditut horren inguruan. Seguruenik Eibarrek 
eman duen plazako bertsolari bakarrari Jose Luis 
Gorrotxategi osintxuarrak puntu hau jarri zion be- 
hin: “Bizkai edo Gipuzku, Eibar zer diagu?”, bota zion 
Gorrotxategik, eta makina bat urtetan Arrateko jaie- 
tan entzun dugun bertsolari bizi eta alai hark honela 
erantzun zion: 

“Garbi esan geuk ere ez zekiagu. 
Mendi tarte batean uda eta negu 
kalez ez gaituk noski askorik zabaldu 
industria salbu, nahiz soroak galdu 
baserriak a(ha)ldu, kinkiak ugaldu 
dagonean gastatzen bazekiagu. 
Bizkaiako giputxak igual gaituk gu”. 

Eta hori esanda, helduko diogu esku artean dauka- 
zuen liburuari. Ibon Muñoak kaleratu duen laugarrena 
da, eta, nire ustez, lauren artean biribilena, sakone- 
na, benetakoena, gizon eta idazle modura egin duen 
ibilbidearen isla. Olerki eta bertso idatziz osatuta, 

Udaberrian biziko gara 2015eko udaberrian hasten 
da, ekainean zehazki, eta ia urte eta erdiko bidaia 
egin ondoren, 20l7ko urtarrileko helmugara gara- 
matza. Data zehatz batera, hots, "la hamazazpi, urte 
deserrian, dispertsioan, zoru sikuan” bete dituenean. 
Baina zergatik udaberria? 

“Ziegan bizigura zait 
neguan eskasten, 
uste ustelak dizkit 
irriak ebasten, 
pentsamenduan dira 
asmoak lardasten, 
udaberrian aldiz 
ideiak arazten, 
sentiera hasten da 
orduan arnasten”. 

Esperantzaz bustitako gerezien denbora Kordoba 
udatiarraren bero ustelean urtzen da, udazkeneko 
herriminak manta baten azpian uxatu nahi den ne- 
guko hotzean izozten dira. Urtaroen zikloak aurrera 
darrai, bizitza ziklikoa baita. Aldiz, denbora lineala da, 
batez ere gatibu daudenentzat. 

“Lurrak biraka darrai ortzian 
espetxean zaudenean, 
kideak esan zidan umorez 
etxartean geundenean, 
iruzkinari erantzun nion 


trostan ari nintzenean, 

'ez da erraza konturatzea 
murrutzar hauen barnean, 
zu zarenean egon etzanda 
urtetan oroimenean, 
bihar maiteaz orduko xarma 
piztea nahi duzunean"'. 

Linealtasun horren aurka borrokatzen ari da etengabe 
Muñoa letra hauetan. Atzera eta aurrera dihardu: orain, 
iraganera zabaltzen duen leiho batetik arnasa hartuz; 
ondoren, munduan gertatzen ari diren gertakizunei 
bere talaia bakartitik begiratuz, eta oro har urruti eta 
gertu duen Euskal Herri amestua begi bistatik galdu 
barik. Eta beti, baina beti, sabai-leihoetatik laprast egiten 
duten sentimenduak nonahi ageri dira. Garratz, goxo, 
zintzo, sakon, mingarri. 

«Sentimenduak letretan islatzen ditut» argitzen digu. 
Bertso eta olerki egituran zabaldu dituen leiho mental 
horietatik begiratzera gonbidatzen gaitu idazleak. 

"Bedatseak dakarkit 
naroki onura, 
zuzen eramaten nau 
desiren zorura, 
egoki sendatzen dit 
hotzaren malura, 
gorputzari eskaintzen 
dio estaldura, 

horri eskerziegan zait 
lurruntzen tristura, 
kartzelak eragiten 
duen arrangura” 


Ataramiñe argitaletxearen aurkezpenerako egin zuen 
hausnarketan irakurri diot Jose Luis Otamendi idazle 
azpeitiarrari seguruenik euskal preso politikoena izango 
dela "gure gizartean kolektiborik idazletza eta irakur- 
ketari emanena, eta euskaldunduena ere bai bidenabar 
esanda”. Horren adibide ospetsuena Joseba Sarrionan- 
dia izan daiteke. Han eta hemen arakatzen, Ibonek za- 
baldutako leihoak buruan bueltaka nituen arratsalde ba- 
tean, Interneteko leihotik Sarriri beste kide batek egin 
zion elkarrizketa agertu zitzaidan. Elkarrizketa berezia 
zen, Herrerako kartzelan zeudelako biak gatibu. 

l984ko maiatz hartan (udaberria zen, nola ez) 
elkarrizketatzailea Mitxel Sarasketa zen, Ibonen liburu 
honetan azaltzen den beste eibartar bat. «Zer da lite- 
ratura hiretzat, ihesa?”, galdetu zion Mitxelek, eta zera 
erantzun zion lurretako idazleakdlhesa ez. Literaturare- 
kin ez duk ihes inora egiten. Poemarik ederrena idatzita 
ere lehengo lekuan geratzen haiz. Ihes hik eta nik egin 
beharko diagu, baina asmatu beharzelan [hemen, Sarriri 
igarle ukitua hartu diot, urtebete beranduago ihes egi- 
tea lortu zuelako]. Ez zakiat nik jeneralizatu daitekeen, 
zer den literatura edo zer den maitasuna, edo zer den 
libertatea, halako definizioak arbitrarioak izaten dituk, 


Thomas Mannek esaten zuela uste diat definizio 
orokor guztiak direla traizioneroak. Orduan, ez za- 
kiat, baina literatura ezagupidea duk, errealitatearen 
eta norbere gogo nabarduren ezagupidea. Komu- 
nikazioa ere baduk, nahiz eta idazle eta irakurlearen 
artean desfase handia dagoen, Literatura estetika 
dela argi zagok lengoaiaren materia. Etika ere baduk, 
klaro. Eta hainbeste gauza denez, igual bizitzeko mo- 
dua besterik ez duk”. 

Nik, nire aldetik, oraingoz ez daukat Ibon Muñoari 
eazer uste duen itauntzeko betarik, baina olerki hau 
hartu diot erantzun modura. 

"Irudimena dantzut 
deika ohatzean, 
taupadak danga dira 
hasi arratsean, 
sentimendua bor-bor 
dabil laratzean, 
musa sartu delako 
berben baratzean, 
bertso-uzta dezadan 
batu esnatzean”. 


Amaia Ereñaga Azkarate 

Udaberñan biziko gara Ibon Muñoaren laugarren liburua dugu. 
Aurretik argitaratuak ditu: Ametsen txokoan bizi naiz (2011), 
Ainarak herrira itzuliko dira (2014) eta Ridean gaude, aurrera 
goaz, joan zirenekin (2016). Haien ildoari eta orden kronolo- 
gikoari jarraitzen diete liburu honetako bertsoek. 

Hartara. lehen bertsoak 451. zenbakia darama; azkenak, 580.a. 
Guztira, 130 bertso berri, 20l5eko ekainaren 7tik 20l7ko urta- 
rrilaren 15eko artean Kordobako espetxean idatziak 

451 

Zientzia bakea izan dadin 
1 

Zientzialariak irudikatzen ditut 
mundua oneratzeko ikertzen, 
antzinan horixe bera zintzo zegiten 
bizitzaren oinazeak aztertzen, 
dena ez da harmonia izan ordea, 
batzuk asmotik joan dira baztertzen, 
etika ta deontologia lagata 
interes net ilunetan ugertzen, 
inñnitua ez dela dakiten arren, 
lur finitua dabiltza aspertzen, 
txanponen hotsa gutiziatzen dutenez 
kapitalaren nahia daude zertzen. 

Ez dezatela gutxi horiek jarraitu 
gehienon ongizatea okertzen, 
asabek txukun zaindu zuten oasia 
neurritasunik gabe lehertzen. 

2 

Nobel jaunak dinamita asmatu zuen 
meatzarien lana errazteko, 
tamalez militarrek erabili zuten 
gerran ohorea erdiesteko. 

Einsteinek atomoa izan zuen xede 
ekai ikusezina aurkezteko, 
herrak bihurtu zuen bonba atomika 
Hiroshima ziplo ezerezteko. 

Otoi, izan dadila zientzia aukera 
jendartean bakea ereiteko, 
bortizkeria deblauki ezabatzeko 
haurrak elkartasunean hezteko, 
ezin duelako inork burua jantzi 
lurrari etorkizuna ixteko, 
baizik sen onak eskatzen duen bezala 
ondorengoei aratz uzteko. 


2015eko ekainaren 7an 


452 

Bost urte barru 

1 

Hamabost urte daramatzat itxita, 
bost geratzen zaizkit libre hegatzeko, 
hustuko ditugu esparru makurrak 
atsegina egunero dastatzeko, 
bitarte luzean astia izan dut 
ziega barrenean sakon pentsatzeko, 
herriko egoeraren arabera 
tristuraz edo pozez oheratzeko. 

2 

Sentimendua letretan islatzen dut 
horrelaxe aldiro abisatzeko, 
zuekin prestuki batuko naizela 
prezatzen zaituztedala aipatzeko, 
joan ziren etxekoak ta lagun minak 
gurekin egongo dira ospatzeko, 
gogoan gara eurekin elkartuko 
txalokatuz zirraraz ondratzeko. 


2015eko enainaren 7an 

Txori handien eta txikien harremanak 
1 

Txori handiak txori txikia 
erabat du menderatzen, 
erpeak zorrotz dituelako 
etengabe mehatxatzen, 
harroxko dio hegaldatzeko 
eskubidea ukatzen, 
jendartean lez mailen arteko 
bereizketa inposatzen, 
ez badu bere nahia betetzen 
oldartzen zaio hertsatzen. 

2 

Hegazka nasai ari zelako 
prestatu zion segada, 
arbolan egon zen zain gordeta 
jotzeko atzaparkada, 
aginduei ez zielako 
kasurik egiten jada, 
kaiolan sartu zuen bultzaka 
mozteko ziplo aupada, 
tamalez hola aritzen baita 
basapiztien armada. 


3 

Epaileak du mailua jaso 
emateko ebazpena, 

“ankerrak dauka” entzun diogu 
“gatazka honen hobena”, 
“izadiaren kontra basoan 
burugabe ari dena, 
txori ahula kateatzea 
ez delako makurrena, 
baizik habia zatikatzea 
kumeen itxaropena”. 

4 

Espainia ez bada, Frantziak 
herriak dauzka mututa, 
eta “Nazio Batuen’ei den 
“Erakundeak” zurtuta, 
diglosiaren zingiran txarki 
bizi dira kamustuta, 
euren hizkuntzak eta kulturak 
hatsik gabe murriztuta, 
ezin dutenez txiorik egin 
lur jota daude histuta. 

5 

Airean lez nahi dugu irauli 
egoera lur honetan, 
izaki denak beldurrik gabe 
egon gaitezen gauetan, 
demokrazia zertu dezagun 
bakea lubakietan, 
bizitza izan dadin munduan 
zintzoa harremanetan, 
belatz gorriak eta txepetxak 
dagitzaten hegadetan. 

6 

Erakustea gura ditugu 
luma nabarrak plazetan, 
penak uztea susper dakigun 
bizipoza arimetan, 
zuzentzak izan dezan tokirik 
zapalduen bihotzetan, 
kolore more berdintzailea 
izeki dadin senetan, 
herri onberak hegan daitezen 
libre goizeko printzetan. 

454 

Desagerrarazita zaudetenei 
1 

Oroitza eta zirrara zarelako 
goiztirian zurekin esnatzen gara, 
zeure nortasuna zoragarria zen 
delizia begitarte irribera, 
egun goibel hartan ez zinen etorri 
hor nonbait faxistek bahitu zintuzten. 
Arnastea mingarri egin zitzaigun 
oinazea ariman sartu zelako, 
ordutik egunero eskatzen dugu: 
Ama-Lur amultsuak laztan zaitzala. 

Maitea, sufrimendua buka dadin 
gorpuzkinak topatzea nahi ditugu, 
egiak herrari garra ken diezaion 
esan diezagutela behingoz non zauden, 
nahiz une hori mingotsa izango den 
sosegua etxera itzuliko da. 

Eredugarria izan zinelako 
konpromisoa kalean hazten doa, 
gogoan desira bat izeki zaigu: 
“askatasuna zeurekin bizitzea”. 


2015eko ekainaren 21ean 


455 

Gora Gasteiz eta aniztasuna 
1 

Arrazismoa elikatzen zabiltza 
bekaiztien botoak eskuratzeko, 
arrazen kontuekin hasten da bortxa 
migratzailea baztertzen duzunean. 
Lehenik errua zamatu zenien 
burutu ez zituztenak leporatuz, 
ondoren estigmatizatu dituzu 
hirian mesfidantza sustraitu dadin. 
Kalean sentiera abiatu da, 
gizatasunak dagien aldarria: 

“denok garelako espezie bera 
Gasteizen ez ezazu liskarrik sutu”. 

2 

Argienak garela uste dugunez 
euren ondasunak xahutzen gabiltza, 
ekonomia urritu diegunez 
kaltetuak trumilka datoz geurera. 
Krisiarekin seinalatu dituzu 
iruzurretan dabiltzala esanez, 
euren sortan denetik dago ordea, 
eskasak, onak eta eskuzabalak, 
gehienak langile zintzoak direnez 
“Gora Gasteiz!!” diogu danga batera. 
Maroto, tronpatu egin zarelako 
aniztasunak aberastu gaitu. 

Zomorroaz 

1 

Gizakia ziplo da 
zomorro bihurtu, 
bortxa erabilita 
erabat muturtu, 
gizatasuna zaio 
ariman papurtu, 
herri sena sututa 
burmuinean urtu. 

2 

Zomorro motza dabil 
txoriak xaxatzen, 
ez die inoiz uzten 
bakean kantatzen, 
habiak maiz dizkie 
zakar arakatzen, 
hegaldi dotoreak 
zorrotz zelatatzen. 


3 

Nortasunez sorra da 
zomorro iluna, 
pentsatzen du ez dela 
xextren erruduna, 
harremanetan bera 
ez baita hiztuna, 
borrarekin hitz dagi 
zikinduz jarduna. 

4 

Zomorro beltzak dauka 
gorria kaskoa, 
estalki bat darabil 
zaintzeko kolkoa, 
ozen dio edonon 
“ni ez naiz kokoa!!” 
gogor zaitu ordea 
jotzen ostikoa. 

Zomorro txikia da 
faltsuaz aspertu, 
ospea diolako 
baldarki okertu, 
zintzotu behar dela 
ezin du ulertu, 
horregatik gaur zaio 
benetan pipertu. 

6 

Joan zaitez pikutara 
korrika ezpara, 
zeure herra sumina 
hustera trokara, 
mozorroa erantzi 
bota errekara, 
gal dadin eragiten 
diguzun ikara. 


7 

Ez dugu nahi kokorik 
herriko ortuan, 
irribarrea osten 
dute segituan, 
eduki beharrean 
txoriak ituan, 
bahetu dezatela 
hondarra mortuan. 

8 

Mamua izan dadin 
berriro pertsona, 
opari diezagula 
soilik zoriona, 
entzungo dugu noizbait 
albiriste ona, 

“ertzaintzak bete du ja 
trintxera sakona”. 

Igeldoko Jolas Parkean 
1 

Igeldoko mendia umeen desioa 
lekua iruditzen zaie demasa, 
oporretan egunik ederrena baitzen 
Donostian genegien egunpasa, 
badia dotorea goitik genekusan 
entzunez adi Kantauriren arnasa. 
Ondarretan ametsaren azpian zaude 
hortxe dago funikularraren nasa, 
tren txukuna aldats gora poliki doa 
unea gozatzen du nork bere kasa. 

Jolas-Parkeak ehun urte bete ditu 
txikitxoa den arren ez da eskasa, 
bertan ez duzu Eurodisney aurkituko 
kontsumismo petralaren anabasa, 
bibotza punpaka hasten zaizu ordea, 
bera delako horretarako kapaza. 
Aurreiritziak burutik ken itzazu 
umeak antzo bizitzeko jolasa, 
giro xaloan lotsarik gabe sar zaitez 
bere xarmaz, egingo zaizu erraza. 


2015eko uztailaren 5ean 


458 

Euskal Herriko erdiguneaz 
1 

Eibar ez da Euskal Herriko erdigunea 
mendebaldeko lurraldeena baizik, 
ohorea Nafarroako Sakanak dauka 
seinalea Beriain mendian dago. 

Iritzi eskasei men egin barik diot 
“zazpi herrialde garela. Ez hiru”. 

Nahiz estatuek nahitaez banandu gintuzten 
Kultura norberaren ahalmena da, 

Ezin dugulako ahaztu nondik gatozen, 
Izateko beharrezkoa delako. 

Oinarria zer izan ginen jakitea da 
belaunaldi berriei zabaltzeko, 
egunkari batzuek kontrakoa dagite 
jakintza gezurrekin zaildu dakigun. 
Etnozidekin ezin dugulako bat egin 
egia kemenez defenda dezagun, 
aniztasunak gal ez dezan geure alea 
Munduko baratzeak geure lorea. 
Geografikoki erdian ez zauden arren 
aldiro sentitzen zaitut bertan Eibar. 


2015eko uztailaren 5ean 


459 

Iragana, espetxea eta geroa 
1 

Lurrak biraka darrai ortzian 
espetxean zaudenean, 
kideak esan zidan umorez 
etxartean geundenean, 
iruzkinari erantzun nion 
trostan ari nintzenean, 

“ez da erraza konturatzea 
murrutzar hauen barnean, 
zu zarenean egon etzanda 
urtetan oroimenean, 
bihar maiteaz orduko xarma 
piztea nahi duzunean”. 

Laztanak ziren garai jorian 
eta gogoan geratu, 
ezereztu ez den gatazkak dit 
harremana besteratu, 
nahiz ziegatik ohi dudan eran 
zeure txokorantz airatu, 
sentimendua ezin dut orain 
lehen lez azaleratu, 
lore berriak beharko ditut 
zeure zelaian paratu, 
espetxetik at oro dakidan 
bizipoza oneratu. 

3 

Iragana ez dut ahaztuko 
nire bizitza delako, 
akordatzeak on egiten dit 
zurekin nagoelako, 
ezin naiz bertan bizi ordea 
izan ohi da kalterako, 
alai zein triste aurrera beti 
egin behar dugulako, 
ez ditut gaurko kezkak lagako 


konpontzeke gerorako, 
maitasunaren kontuak berben 
bidez ontzen direlako. 

4 

Gauak biluzik pasatzen ditut 
desiren hariztian, 
askatasuna zeure printzekin 
jantz dadila goiztirian, 
horretarako bihotza jarri 
behar dut gozo abian, 
goizean oroit naiz maitemindu 
ginela udaberrian, 
osteratxoak genegitzala 
maite dugun izadian, 
ederki gara biziko arrats 
oskorrien loraldian. 


2015eko uztailaren 12an 

460 

Besoetakoari 

1 

Ospitalean kalean antzo sargori dagi 
udako hasieran ohean zaude gaixorik, 
gazura zeure baitan poliki sartzen ari da 
jaio zinenetik dakizu sufritzea zer den. 

Irria nagusituko zaiolako penari 
gaurko mina oroitzan gertaldi bat izango da, 
itsasoa, mendiak, zein haranak arnastuta 
osasuna berriro bikain sentituko duzu. 

2 

Zuk ondo dakizu zurekin gaudela bidean 
zeure ondoez petrala geurea dela ere, 
gaur eta beti maitasunak lagunduko dizu 
izan ditzakezun arantzak ziplo erauzteko. 
Nahiz oraina dakusazun lainoekin jantzita 
adoreak zorionera gidatuko zaitu, 
bizitza ederkiro loratuko zaizulako 
tximeletak zeure baitan hegaldatuko dira. 


2015eko uztailaren 12an 


461 

Maite dudan kide bati 

1 

Auzitegi Nazionalean biluzik 
etsaikeriaren menpe daukate, 
erabakia bidegabe hartuta 
espe ohia berriz itxiko dute, 
belasko ilunei herra darie 
sua urtetan hauspotzen dabiltza. 
Zuzentzari iruzur egin diote 
mendekua lege bilakatuta, 
xedea deserrian hil dadila da 
sufrimenduak luze iraun dezan. 

2 

Bihotza askatasunari bezala 
herriari eskaini ziolako, 
kideari osasuna opa diot 
Euskal Herrira mardul itzul dadin, 
merezi duelako oro zoria 
etxaldean zain duen maitasuna. 
Zelaia prestatzen jarraituko dugu 
elkartasuna oparo zabaltzen, 
udaberrian loreak sor daitezen 
goiztiriak lokabe ikus ditzan. 


2015eko uztailaren 19an 


462 

Izar gorriari. On Periko Solabarriari 

1 

Perikoren gizatasun gorria 
erabat eredugarria, 
arima borrokalari onbera 
zapalduentzat abaroa, 
jende xumeak babesten zituen 
txapela zuzen zerabilen, 
injustizia urtzea nahi zuen 
xedea iraultza zelako. 

Herri mugimenduen partaidea, 
elkartasunaren kidea 
bularrean zintzilik zeramatzan 
bizitza ontzeko ikurrak, 
gorputza lanean zaildu zitzaion 
pobreen apaiza zenean, 

Bertolt Brecht-ek maiz zioen moduan 
ezinbesteko gizakia. 

2 

Utopia ez delako ipuin bat 
militatzen laster hasi zen, 
bere kemen zoragarriarekin 
txokoa maitez zaindu zigun, 
makuluekin salatu baitzuen 
estatuen bortizkeria, 
langabeak babestu beharrean 
jipoitzen dituen ertzaintza. 
Ezkerraldea zeure tailerra zen 
Euskal Herria etxaldea, 
zeure izanak gidatuko ditu 
gaurko gazte sentimentalak, 
zeurekin hunkitu dira presoak 
iheslariak, beharginak... 
amnistiaren garra zinelako 
ongia zara on Periko. 


2015eko uztailaren 19an 


463 

2015.01.12 : Elkartasuna lapurtu ziguten 


1 

Eloy Velasco eta 
berrogei lapurrak, 
geure sosetan sartu 
dituzte muturrak, 
armatuta dabiltza 
gizaki makurrak, 
burua estalita 
ikaratzen haurrak, 
lurpera diezaiela 
altxorra simaurrak. 

2 

Ohi duten lez gaituzte 
harro asaldatu, 
bakearen etsaiek 
ziplo deuseztatu, 
hitza genuelako 
garbiki hautatu, 
gizatxarrak ditugu 
haserre aitatu, 
zentzua diezaiela 
zuzentzak ziztatu. 


3 

Sareren itsasoa 
genuen argitu, 

Bilbon maiteen alde 
ginen txit hunkitu, 
epailea hiraz zen 
Madrilen gorritu, 
abokatu leialak 
zituen atzitu, 
bildutako diruak 
zikinki bahitu. 

4 

Itzul dezala herrak 
Sareren dirua, 
herriak eman zuen 
laztan kopurua, 
amnistia oro da 
hautu segurua, 
behin betiko gal dadin 
bortxaren kerua, 
ihintzak ondu dezan 
belardi larua. 

5 

Rajoyk elkartasuna 
gogor du sastatu, 
Bilboko zohardia 
narras amatatu, 

Sarek ditu ordea 
arimak sustatu, 
poltsak berriz dituzte 
txanponez zirtatu, 
faxistei diegu 
irria keztatu. 

6 

Dirua ziur aski 
ez du bueltatuko, 
baina Eloy Velasco 
net da txundituko, 
estatuen kartzelak 
ditugu hustuko, 
iheslari xaloak 
txeraz agurtuko, 
joan zirenen ametsa 
dugu ospatuko. 


2015eko uztailaren 26an 


464 

Matxismoa gizatasunaren etsaia da 
1 

Gizatasuna bortxatu duzulako 
kontzientziak errudun sentitzen dira, 
alabak kolpeka txikitu dituzu 
emazte ohia lur jota bizi dadin. 
Mendekua burututa bakerik ez 
buruaz beste egin duzu gerora, 
krimenaren zigorra ez pairatzeko 
damuaren oihuak ez entzuteko. 

2 

Neskato lili gaixoak izan dira 
gorroto aseezinaren xedea, 
euren amak senti dezan laborria 
atsekabearen ondoez zorrotza. 
Ideologia matxistak hil ditu 
patriarkatzaren adarrik gaitzenak, 
feminismoak iraultza lor dezala 
jendartea izan dadin txit morea. 


2015eko abuztuaren 2an 

Etikaz jantz dadila futbola 
1 

Cristiano Ronaldo eta horrelako mamutzarrak 
diruz blaituta bizi dira zaleen kontura, 
mila-eurolari baten zortzi urtetako mozkinak 
egunero daramatza harro horrek bankura. 
Ideologiarik gabe masa bilakatzen gara 
tamalez futbola da jende askoren kultura, 
liburuen orrietan ez dute sentitzen plazerik 
baina gol batekin igotzen zaie kalentura, 
krisiarekin kaleak haserre bete beharrean 
zelaia betetzen dute ahazteko ardura. 


2 

Hobeto egongo ginateke hedatuko bagenu 
herria denok batera askatzeko lilura, 
futbolarekin iraultza lokartuta geratzen zaigu 
auzolanean xedea dezakegu eskura. 

Izar ergelekin betiro txolinduta egon barik 
kitzika dezagun konpromisoaren azkura, 
berdintasuna izan dadila zaleen apustua 
futbolak alda dezan gaur egun daukan itxura, 
etika hobetsita zuzen sartuko gara zelaian 
zinez sentituko dugu kirolaren onura. 


2015eko abuztuaren 2an 


466 

“Pepe Rei aurrera” liburuan 


1 

Klarki esan duzue 
“Pepe Rei aurrera”, 
guk horrela diogu 
zuekin batera, 
ardi beltzak bilduta 
gaude alegera, 
Peperekin egon nahi 
genuke ostera. 

2 

Pepe kartzelan gara 
zutaz akordatzen, 
zoriona dizugu 
pozarren opatzen, 
zeurelan oparoak 
ditugu aipatzen, 
irribarrea zaigu 
segidan loratzen. 


3 

Oro zenuelako 
langintza maitatzen, 
bihozñoa zitzaizun 
maizko aztoratzen, 
kazetaritza zintzo 
zenuen ondratzen, 
ikerketa sailean 
“Egin” oneratzen. 

4 

Tortura bereziki 
zenuen astintzen, 
ustezko epaileen 
ospea erkintzen, 
Rodriguez Galindo zen 
zurekin sumintzen, 
Intxaurrondon izena 
zizuten iraintzen. 


5 

Trafikari gaitza ez 
zen jarduten lasai, 
jasotzen zuen zure 
salaketa noiznahi, 
drogaren drama jartzen 
zenuen mintzagai, 
iraultza ez delako 
egiten alderrai. 

6 

Iruzurraren kontra 
zu zinen mailua, 
geure gogoan dago 
zeure eredua, 
borrokan gabiltza ez 
delako justua, 
poltsikoan sartzea 
herriko dirua. 


7 

Garzonek zuelako 
bengantza prestatu, 
kartzelan adorea 
zenuen txertatu, 
elkartasunak bikain 
zintuen artatu, 
berbekin zenituen 
murruak zartatu. 

8 

Istripuak zintuen 
bidetik baztertu, 
baina ez dira zeure 
taupadak atertu, 
kideko gaur gugandik 
zaude zinez gertu, 
oi Pepe, txit diguzu 
bizitza edertu. 

2015eko abuztuaren 9an 

Kartzela eta denbora 
1 

Kartzelan denbora erruz dugunez 
ederki baliatzen dugu, 
kontua orduak eratzea da 
pena ekinez leuntzeko, 
zer egin hausnartzen aritzen gara 
denetik zerbait egiteko, 
behin gaitezkeenez bakarrik bizi 
aukera zukutzen baitugu. 

Egunak gogotsu darabiltzagu 
atsegina txit sentitzeko, 
baina ez ditugu nahi xahutzerik 
gogoan herra sustrai dadin, 
gatazka sutzen dabiltzanak antzo 
bengantza egikaritzeko, 
geure helburua amnistia da, 
askatasunaren zirria. 


2 

Tarte bat erabili ikasteko, 
gorputza kirolaz zailtzeko, 
bihoztunen gutunak miresteko, 
ametsak xarmaz islatzeko, 
kafea kideekin edateko, 
soak hitzekin alaitzeko, 
Eskulanak josi zein marrazteko, 
aberriari kantatzeko... 

Hemen denbora dugu oldozteko, 
sentiera oneratzeko, 
irudimena ziegetan pizteko, 
ilusioak mamitzeko, 
maiteari desirak esateko, 
ostadarra erakartzeko, 
biharko goizak aurreikusteko, 
zuen babesa eskertzeko. 


2015eko abuztuaren 16an 

Konkistatzaileei eta antzerakoei 
1 

Euskal Herria ikusi zenuten amiltzen, 
errege handianahien gudekin galtzen 
babestu beharrean kanpora joan zineten 
gutxietsiz jaioterriaren xarma, 
ezpatak eta bibliak hartu zenituzten 
kolonizatzeko ustezko Indiak. 

Inperio bortitzen alde jardun zenuten 
itsasoak armadekin nabigatzen, 
zuen antzerako jendeak zanpatzeko 
lege arrotzak nahitaez ezartzeko, 
kontzientzia lausoan euskara lardasteko, 
arbasoen ohiturak sorgor uzteko. 


2 

Urrungo jendeak armekin menperatuta 
nortasuna hondoratu zitzaizuen, 
euskaldunak izatetik igaro zineten 
monarkien soldaduak izatera, 
sentiera eta arima erre zenituzten 
indiarrei ondasunak kenduta. 
Oroitarrietan gogoratzen zaituztegu 
lar kolonizaturik darraigulako, 
ez dugu nahi geure historia ahazterik 
baina zuen famak lotsarazten gaitu, 
munduan lapurretan jardun zinetelako 
gizatasuna mindu zenutelako. 


2015eko abuztuaren 16an 

Kartzelak batu ditzan aitxa eta ama (haur 
baten ametsa) 


1 

Kartzelak gertu dauka 
bengantza makurra, 
bereizi ditu ama, 
aitxa eta haurra, 
amodioa denez 
sentieren lurra, 
sakon sentitu dute 
bihotzetan zurra, 
kidekoei zaie 
gaizkitu adurra, 
tamalez atsegina 
bihurtu apurra. 


2 

Bikote asko ditu 
kartzelak banatzen, 
eskubideak maizko 
dizkie urratzen, 
urruntasunak die 
arima tristatzen, 
harremana delako 
zintzilik geratzen, 
letren bidez dituzte 
niniak gozatzen, 
telefonoz desirak 
naro elikatzen. 


3 

Bedatsean gugana 
datoz txoritxoak, 
kartzelan dizkiegu 
eskertzen txioak, 
batu dira berriro 
maitale xaloak, 
ezin izan du ezetz 
esan gorrotoak, 
nahiz zeru hauek diren 
lainotzen iaioak, 
oskorriak dizkigu 
argitzen gogoak. 


4 

Esperantzan baitira 
lehen lez bizitzen, 
bizipenak astero 
dituzte oroitzen, 
gaur zoriona ari 
dira konpartitzen, 
laztan ta zirriekin 
larruak hunkitzen, 
seme kuttunak die 
xarma ongarritzen, 
irri ederrarekin 
zigorra txikitzen. 


2015eko abuztuaren 23an 

Bahitu zituzten Igualako ikasleei 
1 

Ai Mexiko lirain eta maitagarria!! 
zimeltzen ari zara indarkerian, 
gaurko malintzinen sarraskiak jasanda 
arnasa trabatzen zaizu eztarrian. 
Estatuak pobreak zokoratzen ditu 
handikien alde dabil aspaldian, 
narkoek toki askotan agintzen dute 
herrixkak sartu dituzte drogen lohian. 
Kartelen eta kapitalisten gunean 
indiarra bizi baita eskasian, 
bortxak ez dio lagatzen alorra lantzen 
estutzen duelako modu larrian. 


2 

Berrogeita hiru gazte narkoen menpe 
Igualan lotu zituzten arrastian, 

Ayotzinapa eskolan dardaraz daude 
segur aski dautzalako lur azpian. 

Txokoan irakaskuntzan jardun nahi zuten 
hezteko bizi direnak pobrezian, 
gurasoek gauaz amets bera dagite, 
otoi, gerta dadila egunsentian: 

“Villa, Zapata, Madero... itzul zaitezte 
pobreen zuzentza jartzeko abian, 
botereak ikasleak ez ditzan zanpa 
herri xumea bizi dadin zorian. 


2015eko abuztuaren 23an 

Julia eta Jone belatzen aurrean 
1 

Ustezko usoak mokoa zorroztu du 
segidan erpeak prestatu ditu, 
furgonetan belatzekin abiatu da 
ehizatzera bakearen herrira, 
nortasuna estaltzeko jantzita dauzka 
kasko gorria eta mozorro beltza. 
Madrilgo agindua betetzera doa 
sufrimenduak luzaz irun dezan, 
beste kankailuekin azokan sartu da 
gazte duina bilurrekin lotzeko, 
gatazkaren konponketa ekiditeko 
geure nahiak indarrez zimeltzeko. 


2 

Azokaren gunea asaltatu duzu 
Gernikan ekintza gaitza burutu, 
zaharrak eta gazteak kolpatu dituzu 
elkartasunari zainak mozteko, 
ertzaina zara baina ez gaituzu maite 
preso garamatzazu deserrira. 

Zu Julia besoak zabalik prest zeunden 
bihotz samurra gozo eskaintzeko, 
zeure kemen xaloa ezin pairatuta 
jo eta bota zintuzten lurrera, 
usoa izan zinen belatzen aurrean 
Jonerentzat bakearen aldaxka. 


2015eko abuztuaren 30ean 

Sirian, Iraken... gauak eta egunak 
bakean bizi ditzaten 

1 

“Gau baketsu, gau zoritsu” hori dio 
Europaren erdialdeko kantuak, 
Gabon Gau batean konposatu zuten 
gerlak bertan behera gera zitezen, 
tamalez heriotzaren borreroek 
Lurraren azala pitzatzen darraite. 
Nahiz Giza Eskubideak izenpetu 
Nazio Batuak odolez blai daude, 
boterea lehenesten dutelako 
gizatasuna bahituta daukate, 

Sirian krudelkeria gailendu da 
izuak oasia husten dihardu. 


2 

Bakearen kantuak maiz dantzuzkigu 
Siria hiltzen ari den bitartean, 
gizaki onberak “gerlarik ez!!” dio 
liskarrak nonahi sutzen dira ordea, 
armen salmenta hor nonbait pagotxa da 
elkartasunak ezin du gerarazi. 

Estatu kapitalisten gutiziak 
erretzen dio alorra onurari, 
herriek samurtasuna behar dute 
konpartitzeko geroa elkarrekin, 
gau bat bakean ez delako nahikoa, 
usoa goizero iratzar dadila. 


2015eko abuztuaren 30an 

Kartzela eta maitasuna 
1 

Ziegan bizigura zait 
neguan eskasten, 
uste ustelak dizkit 
irriak ebasten, 
pentsamenduan dira 
asmoak lardasten, 
udaberrian aldiz 
ideiak arazten, 
sentiera hasten da 
orduan arnasten. 

2 

Ilusio faltsuaz 
sasoia dut galtzen, 
urruntasunak dizkit 
taupadak makaltzen, 
zeure irudi mina 
ari zait estaltzen, 
gogoan ezinbestez 
desira itzaltzen, 
zentzuak has ditzala 
zalantzak apaltzen. 


3 

Harremana dirudi 
doala behera, 
luizia heldu da 
zirraren bidera, 
sorgin haizea etor 
dadila ostera, 
geure bihotz agorrak 
naro ereitera, 
hildu diren txingarrak 
fite berpiztera. 

4 

Geroak du geurea 
garbi argituko, 
zuzenki zer izango 
garen marraztuko, 
izan ginena ez dut 
sorgor ahaztuko, 
adiskidantza nahita 
zakar zatituko, 
samurtasuna dizut 
leun hauspotuko. 

5 

“Bizitzak ezusteak 
dizkigu ematen”, 
etxartean hori dut 
sarritan esaten, 
neure nahia da “segi 
dezagun izaten”, 
nik zu gabe nekez dut 
zigorra jasaten, 
hasiko naiz lehen lez 
xarmatik edaten. 

6 

Has daitezela geure 
zauriak osatzen, 
etsipenak hitzekin 
poza bilakatzen, 
egoera makurra 
gaude oneratzen, 
enarak ari dira 
goia ferekatzen, 
liliak lehen antzo 
zelaiak brodatzen. 


2015eko irailaren 6an 


474 

Komunikazioa berreskura dezazun 
1 

Komunikazioaren haria etenda 
harremana ezinbestean zimeldu zaizu, 
atzoko adiskidantzaren lur aberatsa 
absentziaren ezdeuzak mortu bihurtu du. 
alferrik da erruduna zein den esatea, 
bietatik nor izan zen lehena urruntzen, 
zioa baita itzultzea ote nahi duzun 
zubia eraikitzea berriro batzeko, 
krisia gainditzea erraz lor dezakezu 
muzinaren ordez samurtasuna landuta. 

2 

Inkomunikazioak etsipena dakar 
ia ohartu barik bizitza histu dizu, 
gogoa baretu ezinik goizabarretan 
egun argitsuak margulduta dakuskizu. 
Haserrea ergelki antzeztu beharrean 
hurbiltzeko urratsak tinko eman itzazu, 
hurkoari abegia presta iezaiozu 
berba egokiekin ur ezazu izotza, 
udaberria osoro pizkundea denez 
hariak lotuta musua piztuko zaizu. 


2015eko irailaren 13an 


475 

Euskera eta bere etsaiak 
1 

Euskerak geurean etsai asko ditu 
ahalko balute erailgo lukete, 
okerrenak politiko batzuk dira 
gorroto hori nekez uler daiteke, 
gezurretan lotsagabeki dabiltza 
inposatzaileak garela esanez, 
estatuentzat sator lana dagite 
kalean soilik erdara entzun dadin. 
Funtzionario batzuk maltzurrak dira 
euren joera gaitzak iraintzen gaitu, 
lanpostu publikoak darabiltzate 
euskera lurpean estaltzeko asmoz, 
hola diglosia emendatzen dute 
bigarren mailakoak izan gaitezen, 
ezin delako ahula mespretxatu 
historiak errefusatuko ditu. 

2 

Urquijo, Alba, Dellenez eta beste 
euskeraren kontra eroki dabiltza, 
egunero ohetik jaiki orduko 
ondarea zakar arbuiatzen dute, 
boterea etengabe darabilte 
hizkuntzaren freskotasuna gal dadin, 
beraren lur eremua murrizteko 
epaitegietan maizko sartzen dira. 
Demokratak direla dioten arren 
etnoziodioa praktikatzen dute, 
hola madarikatzen gaituztelako 
euskeraz tinko erantzun diezaiegun, 
nabarrak garelako eguzkipean 
guk aniztasuna lehenesten dugu, 
gure lehengaia begirunea da 
altxorra behar den lez konpartitzeko. 


2015eko irailaren 13an 


476 

Sorkuntzaz zertzelada batzuk 
1 

Sorkuntzak Ama-Lur du 
dotore laudatzen, 
maitaleen lilura 
ñir-ñir deskribatzen, 
agintari makurrak 
ditu kritikatzen, 
egoismoa eta 
gerrak deitoratzen, 
kartzelak preso barik 
sakon desiratzen. 

2 

Etorriaz zirrarak 
inguratu zaitu, 
bulkada batek dizu 
bihotza goritu, 
odolak bat batean 
ganbara bizitu, 
olerki batez zara 
gauean erditu, 
bizinahia txit zaizu 
sorkuntzaz goititu. 

3 

Ederra da sorkuntza 
zerbait asmatzea, 
ideiak ekarrita 
obra bilbatzea, 
musak esan dizuna 
artez gauzatzea, 
orrian paratzea 
eta sinatzea, 
maiteari jarraian 
errezitatzea. 

4 

Irudimena dantzut 
deika ohatzean, 
taupadak danga dira 
hasi arratsean, 
sentimendua bor-bor 
dabil laratzean, 
musa sartu delako 
berben baratzean, 
bertso-uzta dezadan 
batu esnatzean. 


5 

Herriak nahi duenez 
zinez berrikuntza, 
garunean ari zait 
ernatzen sorkuntza, 
hitzekin altxatu du 
zuzen eraikuntza, 
barnean senti dezan 
laster hobekuntza, 
igo dakion libre 
paretatik huntza. 

6 

Euskera noizean behin 
txeraz dut ondratzen, 
zor diodan arreta 
idazten kitatzen, 
zelai larua nabil 
naro ureztatzen, 
tantanekin dizkiot 
nekeak gozatzen, 
kartzelan atseginez 
sorkuntzak opatzen. 


2015eko irailaren 20an 

Roberto, Xabiertxo, Espe, Jokin, Felix, Sua, 
Josu, Azkoitti, Mikel... eta gainerakoei 

1 

Kardantxiloak udaberria lez 
askatasuna gura zenuten, 
ihintzak eguzki-lorea beste 
herri zaharra zipriztintzea, 
nahiz bakarrik behin bizi gaitezkeen 
borrokan zentzuz hasi zineten, 
patxada urrituko zitzaizuen 
xedea ez zen nolanahikoa. 

Lehia injustiziaren kontra zen 
eskubideak ziren helmuga, 
sastrakak nonahi egon zitezkeen 
urratsak minki ezerezteko, 
era askotako gertakizunek 
bihotzak hautsi zizkizueten, 
zuen taupadak baitan dantzuzkigu 
sentimenduak bizitzen ditu. 


2 

Eibarren ez zarete ilunduko 
oroimenean dir-dir zaudete, 
atsegina sakon sentitzen dugu 
zuen irria gu garelako, 
herrian, kartzelan, zein erbestean 
zinez zarete geure arnasa, 
lurraldea maite zenutelako 
itxaropenak kulunkan dirau. 
Arraten pagoak mardulik daude 
loria gertu sumatzen dute, 
iretargia keinuka hasten da 
zelaian batzen zaretenean, 
kateak moztea nahi zenituzten 
hesirik gabe bizi gintezen, 
izpiak zuentzat izango dira 
bake duinaren argisentian. 

Sanferminak Iruñea gorrian 

1 

Hautesleek hola hautatu dutelako 
eskuinaren lehortea bukatu da, 
Arrano Beltza Iruñean hegan laket 
pozarren dagoelako ez da joango. 
Suziria zuzen-zuzen doa zerurantz 
sanferminak apartak izango dira, 
aldaketa auzolanaz zertu delako 
udaleko plazan askatasuna zut, 
euskerak harrera egokia jaso du 
ikurrina balkoian dilindan dago. 


2 

Hiri zahar gorria danga gaztetu da 
oztopoak desagertu direlako, 
batasunak gaitza gainditzea lortu du 
negua udara ziplo bihurtzea. 

“Gora Iruñea”-koak dantzan dabiltza 
peñen doinuak nonahi entzuten dira, 
debekatuta zegoen inguruetan 
nafarren nortasuna lokabe dabil, 
herriak ilusioak mamitu ditu 
garai berriaren ardoa edanda. 


2015eko irailaren 27an 

Azken hogei urteak ahantz ditzagun 


1 

Hogei urte zu gabe, 
odola hoztuta, 
melankolian nago 
soilik larrituta, 
urrundu nintzelako 
bizi naiz histuta, 
begi berdeak dauzkat 
aldiro belztuta, 
zeure ondoan ziren 
egongo poztuta. 

2 

Egoismoak gaitu 
poliki hondatzen, 
zentzuaren iparra 
digu aztoratzen, 
neure nia nuenez 
zeharo preziatzen, 
laga zintudan ziplo 
promesak zenbatzen, 
jasotako plazerak 
penaz gogoratzen. 


3 

Tarte luzea ez da 
izan oparoa, 
zuretzat izan baita 
alargun-aroa, 
gaztaroan nintzenez 
izan lar eroa, 
maitasunari nion 
kendu abaroa, 
ereitea gura dut 
zirraren soroa. 

4 

Nahiz izan daitekeen 
berandu batzeko, 
iraganeko xarma 
berriz esnatzeko, 
prest nago atsegina 
taupa opatzeko, 
zeure aurrean hitzak 
zuzen paratzeko, 
sentieran zaudela 
brau deklaratzeko. 

5 

Ezin dut egin nuen 
akatsa zuritu, 
galdu dugun denbora 
bertsotan eztitu, 
baina desirak diost 
“dena konpartitu!!”, 
ez pentsatu naizela 
zutaz errukitu, 
bihotzari zintzoki 
diot obeditu. 

6 

Egunsentiak gaitu 
ohean agurtu, 
gauean oro gara 
izaretan urtu, 
nahiz aurpegiak ziren 
aspaldi zimurtu, 
zirriekin zaizkigu 
leunak bihurtu, 
mahatsekin ditugu 
gogoak limurtu. 


2015eko urriaren 4an 

Euskalhaldun izango garelako 
1 

Beharturik eraman nindutelako zulora 
aintzinako bizipenak dakartzat gogora, 
euskaldundu dena lehen lez dezadan ohora 
hurreratuko naiz Korrikaren abarora. 

Nahiz orain nagoen zortzirehun kilometrora 
lasterka joango naiz Urepeletik Bilbora, 
irudimena baliatuta noa txokora 
noizgura ziegatik atseginaren zentrora. 

Maiz oroitzen dut erakusten genuen ganora 
lekukoari segika hamaika pausora, 
zirrara ziplo inguratzen zitzaidan albora 
tximeletak hegan igotzen ziren kolkora. 

2 

AEK-ak ikurra eraman dezan edonora 
Euskal Herrian agertu da diz-diz ilgora, 
izpiak ailega daitezen pinuen basora 
har dezagun diglosia mozteko aizkora. 
Erdaldunak lekukoari diezaiola ora 
ez dezala alde egin gugandik kanpora, 
Korrikak neurriz diezagula zentzua txora 
plazetan euskaraz mintza gaitezen gerora. 
“Euskalhaldun” entzuten da karriketatik gora 
borborka dator hitza bihotzetik ahora, 
ondarea bedatsean mardul dadila lora 
landetatik hasita Kantauri itsasora. 


2015eko urriaren llan 

Udaberriaren alde gaudelako 
1 

Udaberria gertu dagoelako 
bihotzean sentitzen dut azkura, 
sentimendutik poliki hustuko zait 
neguak puztutako arrangura. 

Laino beltzak haizatzen gabiltzalako 
Enarak lez hegan nabil nongura, 
Ama-Lurra esnatzen ari delako 
argia laster dakusat gustura. 

2 

Eguzkiak ajeak gozatzen ditu 
goiztirian sendatu dit malura, 
maitasunaren printzek xarmatu naute 
ametsak zurekin dira lilura. 
Askatasunak egotzi duelako 
Kantauri partean bere aingura, 
biok laster nahibeste edango dugu 
Kalamuako iturriko ura. 

2015eko urriaren llan 

Bedatsea diz-diz datorrenean 


1 

Bedatseak loratu 
dit sentimendua, 
eguzkiak printzekin 
haizatu negua, 
maitasunak egiten 
ohi du zirritua, 
zintzo jarrai dezadan 
bere aierua, 
erabat leundu da 
zigor esparrua, 
gizatxarrek eratu 
zuten mendekua. 


2 

Bedatseak dakarkit 
naroki onura, 
zuzen eramaten nau 
desiren zorura, 
egoki sendatzen dit 
hotzaren malura, 
gorputzari eskaintzen 
dio estaldura, 
horri esker ziegan zait 
lurruntzen tristura, 
kartzelak eragiten 
duen arrangura. 


3 

Iluntzean dantzuzkit 
hontzaren uluak, 
inguruan belatzak 
dagitzan oihuak, 
goizean maite ditut 
kurloien kantuak, 
naturak hola dizkit 
ematen musuak, 
bedatsean suspertzen 
gara gatibuak, 
arimatik egozten 
ditugu mamuak. 


4 

Herritarren kemena 
doa emendatzen, 
berriz batuko garen 
data hurreratzen, 
bedatsean pozarren 
naiz maiz akordatzen, 
maiatzean ginela 
hasi ateratzen, 
harremana joan ginen 
poliki zeratzen, 
liliak genituen 
nongura prezatzen. 

483 

Geure zozoaren kantua 
1 

Natura urruti dagoelako 
ziega beti dago iluna, 
zozoa dantzudanean ordea 
nigana dator poztasuna, 
bizitza unetxo zoragarrian 
ez zait iruditzen astuna, 
neure baitan hegan dabilelako 
maite dudan askatasuna. 

2 

Zozo liraina zuregana doa 
mokoan darama gutuna, 
maiatzean dotore brodatu dut 
irakur dezazun kuttuna, 
gerezien truke egin genuen 
txoriak eta nik ituna, 
berreskura dezagun txioekin 
ostu ziguten maitasuna. 


2015eko urriaren 18an 

Ziega hotzean Olentzerorekin amesten 


1 

Berogailua denez matxuratu 
mantekin dut soina tapatu, 
hotz dagi ziega madarikatuan 
herraren isolamenduan. 
Hotzituta gaude Gabon gauean 
irrintziak ziplo airean, 
ohean hasiko gara abesten 
Olentzerorekin amesten. 
Desirak ari da garraiatzen 
esperantzak non-nahi banatzen, 
Kantauriko uraz gaitu lurrindu 
naturaren xarmaz sorgindu. 
Sentiera nahi digu sustatzea 
izartegia opatzea, 
euskal herrira eramango gaitu 
bihotza dakigun bizitu. 

2 

Bilbon elkartuko gara elaiak 
preso eta iheslariak, 
elkartasuna dugu gozatuko 
atsegina txit sentituko. 

Olentzero dugu txeraz ukitu 
eskerrak emanez gorritu, 
saiatzen delako xextra konpontzen 
bizitza lurraldean ontzen. 

Maitez dugunez erein luberria 
gertu dago udaberria, 
geurea delako gutarren nahia 
loratuko baita zelaia. 

Milaka manifestari gurekin 
Sare eta Etxeratekin, 
prest zaudetenez eusteko goiari 
eutsiko diogu hotzari. 


2015eko urriaren 25ean 

Hatortxu Rock geure oihua 
1 

Hatortxu Rock-en ez naiz inoiz pausatu 
ezin izan dut bere xarma gozatu, 
zorionez iristen zait oihartzuna 
akorde magikoen elkartasuna. 

Gazteriak urtero du bisitatzen 
sakabanaketa kantari salatzen, 
meritua da antolatzaileena 
musu-truk datozen musikariena. 

2 

Atarrabiatik heldu da oihua 
konpromiso xaloaren aierua, 
iheslariak du ariman sentitu 
kartzelan hormak ia dira zatitu. 
Kontzientziak hola direlako hazi 
geure bihotza duzue irabazi, 
Hatortxurekin hasten da zohardia 
jendearen aldeko jaialdia. 


2015eko urriaren 25ean 

Ezpelari, Aritxulegiri 

1 

Ezpelak dantzuzki goizik 
txoritxoen kantuak, 
ondo ezagutzen ditu 
naturaren kontuak, 
txikiak dauzka loreak 
oboideak fruituak, 
hostotxoak larrukarak 
eta oposatuak. 

2 

Ezpela da sendoena 
halaber, malguena, 
mendialdean dagoen 
heskairik politena, 
udaran eskaintzen zidan 
alboan atsedena, 
bikain kitzikatzen zuen 
neure irudimena. 


3 

Ezpela nuen Arraten 
aspaldian haztatu, 
Gurutzean eserita 
zin-zinez estimatu, 
kartzelan nagoenetik 
ez baitut ikuskatu, 
ezin naiz lehen bezala 
berarekin mintzatu. 

4 

Ezpelaren zur gogorra 
txistuaren hodia, 
eskulangile trebeak 
darabilen ekaia, 
Ama-Lurrek sortu zuen 
ederkiro bitxia, 
sakonki senti dezagun 
artelanen magia. 

5 

Ezpelaz jantziko dugu 
garbi oroitzapena, 
samurtasunak ordezka 
dezan oraingo pena, 
guardia zibilek zuten 
burutu hondamena, 
haritzak erauziz mindu 
ziguten sentimena. 

6 

Berdin zaigu gorostia, 
haritza zein ezpela, 
mendian gura ditugu 
oroitzea horrela, 
garai berria ez dadin 
izan inoiz ustela, 
joan ziren herritar minak 
irain ez ditzatela. 


7 

Ezpelak haziko dira 
lurraldeko landetan, 
ekaitza atertuko den 
egun oparoetan, 
kemenak konponduko du 
gatazka herrietan, 
atsegina lora dadin 
naroro bihotzetan. 

8 

Ezpela izan dadila 
bakearen sustraia, 
azkeneko gerratik hil 
direnen euskarria, 
Aritxulegira berriz 
helduko da loria, 
krabelin gorriek goza 
dezaten ostargia. 


2015eko azaroaren lean 

Maitasuna zigorrean ospelen garaian 

1 

Berogailua ez dabil ziega lardatsean 
gatibua mantapean dago arratsean, 
Siberia dirudien zoko laiotzean 
hotzikara nabaritzen zaio kokotsean. 
Atzamarrak dauzka ospelekin gaizkituta 
desirak hotzaren eraginez murriztuta, 
osasunarekin dago arras kezkatuta 
sentitzen duelako bihotza izoztuta. 
Negu gorria, gordina ohi da zigorrean 
zerbait leuntzen zaizu ametsen alorrean, 
sartzen zaituztenean ezleku iharrean 
egoten zara maitasunaren beharrean. 


2 

Maitea gogoan, idazten dabil gutuna 
hotza dela medio letra ez da txukuna, 
orrian islatzen dihardu samurtasuna 
jardunak ontzen dio egoera iluna. 
Hamaika bizipen eder zuten partekatu 
atsegina hitz magikoekin harilkatu, 
maitasuna kartzelan hola du elikatu 
horri esker haria ez da inoiz puskatu. 
Ospelak lerroen artean ahaztu ditu 
sentimena zaiolako poliki bizitu, 

“maite zaitut” esanez sorkuntza du hnitu 
xuxurlatuz, bihotza ziplo zaio goritu. 


2015eko azaroaren 8an 

Arrateko pagoak akorduan 
1 

“Pago minak neure aurrean daude 
hogei bat urteren buruan”, 

Arraten duda barik esango dut 
atera eta segituan, 

momentu horrekin maiz amesten dut 
soa ñnkatuta zeruan. 

Udazken batean ibiliko naiz 
zelai berdearen zoruan, 
pago tantaien hostoak miretsiz 
gorritzen hasteko puntuan. 


2 

“Arrateko pagoak maite ditut!” 
diot ulertzeko moduan, 
irailaren zortzian bizinahia 
igartzen zitzaidan musuan, 
euren kerizpean aise nenbilen 
dantzan ez zenean kantuan. 
Espetxean sartu nindutenetik 
mardulik daude akorduan, 
Arraten zin-zinetan zirudien 
nengoela paradisuan. 


2015eko azaroaren 8an 

Ataramiñeri esker onez 
1 

Ataramiñen daukate 
baratzea loretan, 
uzta bilketa dagite 
aldiro kartzeletan, 
distira nabaritzen da 
presoen ninietan, 
obrak dakuskitenean 
dotore kaieretan. 

2 

Ataramiñeko sortan 
desiren oihartzuna, 
plazetara iristen da 
sormenaren lurruna, 
Euskal Herria izango 
denez askatasuna, 
preso sentimentalak du 
biribiltzen jarduna. 


3 

Ataramiñe ari da 
kultura gerizatzen, 
azpiratuen aleak 
musu-truk inprimatzen, 
bihoztunak hasten dira 
gauerdian hegatzen, 
ezlekutik lurraldera 
ametsak garraiatzen. 

4 

“Sorkuntzaren magia da 
sorgintzen gaituena!”, 
Ataramiñen diote 
gozatuz sentimena, 
akuilatzen dutelako 
preso daudenen sena, 
kartzelan non-nahi dabiltza 
lantzen irudimena. 

5 

Ataramiñek bikain du 
bere nahia zeratzen, 
literatura txokoan 
ederkiro sustatzen, 
eskulanetaz da ere 
egoki arduratzen, 
kaierak urtero ditu 
jator argitaratzen. 

6 

Artistak ez diren arren 
maite dute artea 
laket zaie idaztea, 
pintatzea, jostea... 
Ataramiñen zabalik 
dago beti atea, 
osatzeko barrenean 
lokabeen ostea. 


7 

Ataramiñen presoak 
daude kilikatuta, 
halaber, musen zoruan 
erabat askatuta, 
Durangon egoten dira 
azokan kokatuta, 
mortuko bitxiak egon 
daitezen islatuta. 

8 

Ataramiñeri esker 
pozarren bizi gara, 
printzak arimatik dira 
irteten argitara, 
herriak ahaz ez dezan 
lan jasoen zirrara, 
egon daitezela bihar 
edonoren bistara. 


2015eko azaroaren 15ean 

Arrate kultur elkarteari 

1 

Sorkuntza jendarteari beha egiten da 
nork bere hizkuntza eta ikuspegiarekin, 
ale batzuk unibertsaltzat hartzen dituzte 
ustez denentzat betegarriak direlako, 
besteak berriz lokalak direla diote 
zabalkundea horrela laburtzen diete. 
Hainbat buru hainbat aburu dago arloan, 
mundu-ikuskera nornahik lan dauka ordea 
Arrate Kultur Elkartean zintzo diote, 
“kultura gure eguneroko ohitura da”. 


2 

Uniformetasunaz pobretzen garelako 
entzun diezagutela kantari gabiltzanean, 
UNESCO-k herriñoen uztak babes ditzala 
aniztasunak kolorezta dezan mundua, 
edozein sorkuntza onesten dugun adina 
geurea antzera kontutan har dezatela. 
Herrixka globalean ikustezinak gara 
globalizazioak arras baztertzen gaitu, 
lan oparoak nekez erakuts ditzakegu 
zirrarak ezin ditugu bikain konpartitu. 

3 

Lehen gu konkistatzen aritu zirelako 
beren hizkuntzak net inposatu zizkiguten, 
orain egindako kalteak darabiltzate 
bakarrik euren ekoizpena xurga dezagun, 
ekonomikoki indartsuak direlako 
geure artistek ia ez dute oihartzunik. 
Makila estatu hegemonikoak dauka 
kulturaren hedapena bere esku dago, 
ingelesez, frantsesez, gaztelaniaz... mintzo 
ez gaitu ulertzen, ezta aintzat hartzen ere. 


4 

Multinazionalek erabakitzen ohi dute 
Parnasoan arrakasta nork jasoko duen, 
txokoan berriz aniztasuna maite dugu 
artisten obra txukunak ondratzen ditugu, 
Munduari etengabe eskatzen diogu 
herrien arimak ez ditzala zokoratu. 

Guk musen ortua euskaraz ereiten dugu 
euskal nortasuna unibertsala delako, 
Arrate Kultur Elkarteak horixe dagi, 
egunero blaitzen du herritarren gogoa. 


2015eko azaroaren 22an 

Bakeaz 


1 

Bakean bizitzea da 
herritarren beharra, 
gerran bihurtzen delako 
maitasuna hondarra, 
utopiak lortuko du 
ahitzea negarra, 
elkartasunak zertzea 
jende gizatiarra. 

2 

Bakeak ahalmenak ta 
zuzentza behar ditu, 
eskubide barik ezin 
du xedea konplitu, 
gerren hazia ez dadin inon 
berriz hozitu, 
asundegia dezagun 
ihartu zein txikitu. 


3 

Handikia beti dabil 
xaxatzen militarra, 
munduan uste du dela 
lurren jabe bakarra, 
horrela hazten delako 
miserien zuztarra, 
historian gertatu da 
aldiro ezbeharra. 

4 

Bakea errotzea da 
geure ilusioa, 
lar sufritu duenaren 
funtsezko desioa, 
ezarri zigutelako 
gerrate arraioa, 
esperantzari diogu 
irekitzen leihoa. 

5 

Bake duinaren bidean 
herri hau zuzen doa, 
denori eskaintzen digu 
haritzaren hostoa, 
feminismoaz deusezta 
dezala matxismoa, 
gerran gustura egoten 
ohi den egoismoa. 

6 

Gora bakea diogu 
eta behera gerra, 
hemen ez ditugula nahi 
bengantza eta herra, 
zoritxarrez estatuen 
joera da okerra, 
herrixka pobreekiko 
portaera mukerra. 


7 

Bakea izan ez dadin 
herrientzat kimera, 
harrapariak mendera 
dezala izaera, 
gerrek izan ez dezaten 
irauteko aukera, 
ados dezagun eztia 
konpartitzeko era. 

8 

Bakea betidanik da 
ibili ezinean, 
bortxak uzten duelako 
jota nahi duenean, 
gerra galduko denean 
osinik beltzenean, 
usoa hegatuko da 
bare goiz urdinean. 


2015eko azaroaren 29an 

Ametsen liburuan sartu naiz 
1 

“Ametsen liburua” hartu eta zabaldu dut 
desio zintzoen oasian sartu naiz, 
etorkizuna ostadarraz margotuta dago 
hitzez marraztuta gura dugun bizitza. 

Nahiz kartzelan nagoen, sentiera hegan dabil 
askatasunaren txokoan xarmatuta, 
esperantzak pil-pil konpartitzen ditudalako 
ziegan kideen taupadak garbi dantzuzkit. 

2 

Gaumineko ametsak ziplo ahazten ditugu 
ziegan idatzitakoak dir-dir diraute, 
gutunak leituz zuzenak direla dakigu 
herritarren nahiekin bat datozelako. 

Ilusioak ez diezazkigutela zapuztu 
mendekua eta herra gal daitezela, 

“Ametsen liburua’n jasotako testigantzak 
fruituak lez plazetan umotuko dira. 


2015eko abenduaren 6an 

Aitxa, amaia, tiajuanita, tio Pepe eta joan 
ziren gainerakoei 

1 

Gugandik azken hatsarekin joan zineten 
bihotzetan aterpetzeko gero, 
nahiz nirekin ezleku batean zaudeten 
esperantza goizero esnatzen da, 
hizketan zehazki ahoskatzen ditugu 
desirak eta ilusioak. 

Herrira noizbait pozarren helduko gara 
kartzelako kateak gaindituta, 
ametsak ez zaizkigulako aienatu 
askatasuna hur sentitzen dugu. 

2 

Zuen maitasunean bizi naizelako 
odola ez zait zainetan gaizkitu, 
zuekin gauak bare igarotzen ditut 
kezkak kendu zenizkidatelako, 
neure baitan pilparaka zaudetelako 
goiz-argian adorez jaikitzen naiz. 
Gurekin dauden gainerako maiteekin 
bizipenak konpartitzen ditugu. 

Euskal Herrian horixe egingo dugu 
atseginez biziko garenean. 


2015eko abenduaren 6an 

Garikoitzi 

1 

“Noiz biziko zarete 
etxe barrenean?” 
kartzelan galdetzen dut 
batzen garenean, 
ihardespena ez da 
etorkizunean, 
baizik kinka onduko 
dugun egunean. 

2 

Gurasoak berriro 
dituzte banatu, 
atsegina deblauki 
diete ukatu, 
logelan eurak lez naiz 
sakonki tristatu, 
jokaera zitalak 
gaitu asaldatu. 

3 

“Gaizki” esan dut aitxak 
deitu didanean, 
albisteak laga nau 
jota ezinean, 
desirak esaten dit 
klarki garunean 
“elkartuko zarete 
bisiten gunean” 

4 

Kartzelako buruak 
beti makinatzen, 
gurasoak dabiltza 
zakar kastigatzen, 
horiek neure onetik 
naute ateratzen, 
kokoloak direla 
usu dut pentsatzen. 


5 

Bi kartzelen artean 
ari naiz korrika, 
banaketa gaitzaren 
kontra garrasika, 
arren ez nazatela 
maltzurrek zirika, 
zorionean nago 
eurekin irrika. 

6 

Zuekin amets dagit 
aitxa eta ama, 
zirrarak zuengana 
lasterka narama, 
noizbait kenduko digu 
herri duinak zama, 
zuzen isilduko du 
herraren arrama. 

7 

Zuekin erraza da 
zinez jolastea, 
sendi bat garelako 
gozo egotea, 
ikastolan laket zait 
gelan marraztea, 
geure hartu-emana 
hitzez gorestea. 

8 

Gurasoak eta ni 
batera dantzatzen, 
mendian paseatzen 
errekan bainatzen, 
geroa horrelaxe 
dut irudikatzen, 
euren musu leunak 
libre musukatzen. 


495 

Osasuna zoriona da 
1 

Maitea, zoriona ezin denez izan 
zeurea orain den bezain murritza, 
neure sentimendua kitzikatuko dut 
senti dezazun ederkiro ditxa, 
bizkarrean behin betiko desager dadin 
aldiro jasaten duzun min gaitza, 
mahatsak udaran mardultzen diren antzo 
ezti dadin goibeldu zaizun hitza. 

Basoan hostoekin beztituko dira 
lizarra, pagoa... eta haritza, 
udaberria iratzarriko denean 
oro dastatuko dugu bizitza. 

2 

Zuk zenioen “maite dut diharduena, 
jendartea musu-truk hobetzeko, 
aisialdian presondegira doana 
presoari arima asetzeko, 
elkartasuna praktikatzen dabilena 
egoismoa sakon lurpetzeko, 
eskuak zoragarriro darabiltzanak 
lar sufritzen ari direnak baretzeko”. 
Molde bikain horiek ahoskatu berriro 
bizinahiak egoki aletzeko, 
osasuna leunkiro susper dakizun 
min eta pena barik laketzeko. 


2015eko abenduaren 20an 

Erribera eta Errigora 

1 

Errigora eta Erribera lagun onak 
biak batera neke barik aurrera doaz, 
baratzeko fruituak dastatuko ditugu 
mahatsondoen emari goxoak edango, 
ekinez euskara erraz bizituko dugu 
nekazarien jardun bikaina sarituko. 

Ager eta Saltus Vasconum urrundu ziren 
estatuak harremanak trabatu zituzten, 
herrigintzak arazo barik hurbildu gaitu 
mendia eta lautada gogoz batu gara. 

Eskutik oratuta bidean hasi gara 
bizitza pausoz pauso oneratuko dugu, 
goiko eta beheko kulturak uztartuta 
ohiturak natural konpartituko ditugu, 
jotak kantuan “herri bat gara” esango du 
bertsoak berriz “oraina geurea delako”. 
Auzolanean herriñoak osatzen dira 
elkartasunak muga gaitzak birrintzen ditu, 
Ebrotik Aturrira aniztasuna zainduz 
Erribera eta Errigora beti laket. 


2015eko abenduaren 20an 

Euskal Herria izan dadin 

1 

Oi, Euskal Herri gaixoa 
ez zara existitzen, 

Euskadi, Navarra edo 
Pays Basque dizute deitzen, 
zu zatituta zeundela 
Eibarren jaio nintzen, 
maltzurki darraite zure 
izaera erkintzen. 

2 

Parisek eta Madrilek 
errazki limurtuta, 
erroak baldarki laga 
dituzu ihartuta, 
zure nahia bizitzea 
delako dirututa, 
izainen esanetara 
zabiltza harrotuta. 

Botoa ematen duzu 
urrutira begira, 

Frantzia ta Espainia 
pozik egongo dira, 
luza itzazu begiak 
denon Euskal Herrira, 
egunero asetuko 
zaituen iturrira. 

4 

Zu zaude lurralde honen 
borreroen bandoan, 
presoak sakabanatu 
zituztenen alboan, 
zure beharra daukagu 
herritarren aroan, 
gatazka konpon dezagun 
zuzenki herriñoan. 


5 

Estatuekin gabiltza 
alferrik tematuta, 
euskaldunak hola gaude 
txarto ezeztatuta, 
duda-mudak ken ditzagun 
hitza baliatuta, 
herrien arteko xarma 
munduan indartuta. 

6 

Herria osa dezagun 
herritarrok batera, 
altxa ditzagun onura 
kultura eta euskera, 
auzokoengana bihar 
joango gara ostera, 
ondasunak bortxa barik 
zintzoki trukatzera. 

7 

Iruñean hasiko da 
zinez etorkizuna, 
borondatez herrialde 
xaloen batasuna, 
bananduta galtzen ari 
garenez nortasuna, 
elkartzeko ehunduko 
dugu elkartasuna. 

8 

Hobe txikia, eskerga 
eta bortitza baino, 
auzolanean jardunda 
iraun dugu gaurdaino, 
beharrera jende asko 
dator honetaraino, 
“hemengoak dira” diot 
“behetik bururaino”. 


2015eko abenduaren 27an 

Palmirari 

1 

Artea historiaurrean zertzen hasi zen 
leinu haiek arima hola islatzen zuten, 
bortxak gero obra batzuk lurpetu zituen 
gizatxar batzuen eraginez galdu ziren. 
Ordu onean arkeologoei esker 
aztarna ugari azaleratu baitira, 
gaur jende haien bizitzak uler ditzakegu 
euren sorkuntzen magia senti dezakegu, 
tamalez ustezko jainko baten izenean 
Palmirakoak eroki suntsitu dituzte. 

2 

Gizaldiek gidari gaitzak izan dituzte 
horiek bakarrik gabezia ekarri dute, 
Munduan infernua hobesten dutelako 
ortodoxoek ezberdina hausten baitute. 
Geurean halakoak bizi izan ditugu 
injustiziak aldiro gordinki sufritu, 
frankismoak urtetan etengabe zizkigun 
kultura eta euskara zentsuraz urratu, 
lehenago monarkiek antzo ia zigun 
lurraldearen etorkizuna hondoratu. 

3 

Erlijioak sarri euren egiarekin 
besteena ostentzen ahalegindu dira, 
sinboloak, liburuak, hizkuntzak, 
ohiturak... 

bortizkeria erabilita deuseztatzen. 
Inkisizioak sutan kiskali zituen 
jentilen jakintza praktikatzen zebiltzanak, 
inperioek hori bera gogor zegiten 
gezurrekin armatuta herriak zanpatuz, 
bidegabeak basamortua ezartzen du 
kulturagabeak ondarea mespretxatzen. 

4 

Historia ezin delako errauts bihurtu 
heziketa bizkor zabaldu beharko dugu, 
halaber, egoismoaren zama baztertu 
elkartasuna traba barik barreiatzeko. 
Feminismo moreak egunero dihardu 
jendartea matxismotik at eratu dadin, 
birrindu diguten Palmiraren hutsunetik 
zentzuaren taupadak abiatuko dira, 
biharko belaunaldiak izkiria dezan 
“pizkundeari esker arteak diz-diz dirau”. 


2016ko urtarrilaren 3an 

Gure lauburuari 

1 

Oi, Lauburu bitxia 
ez zaitez eritu, 
bihar gaur lez gurekin 
taupaka jarraitu, 
euskaldunen aroa 
ez dadin amaitu, 
zeurekin zer nahi dugun 
genuen oroitu, 
bakea herriekin 
libre konpartitu. 

2 

Lauburu lurraldean 
sinbolo bat zara, 
bularrean zintzilik 
kutun ta euskara, 
eguzkiaren printza 
senaren zirrara, 
zeure dirdirak dauka 
arbasoen kara, 
zeurekin hasi ziren 
bizitzen gogara. 

3 

Lauburu zu geuretzat 
zara magikoa, 
herri honen helburu 
duinen abaroa, 
zeurekin dakusagu 
naturaren soa, 
orduko jentil ñnen 
kultura xaloa, 
bikain zeratu zuten 
euskal arragoa. 

4 

Lauburu heldu zinen 
desiren garaian, 
elur malutak antzo 
jarri Baskonian, 
Lore-Jokoen zolan 
suspertu herrian, 
gaur gurekin darraizu 
mardul loraldian, 
zeuri begira daude 
izarrak ortzian. 


5 

Lauburu zarelako 
bihotzetan sua, 
apalki sentimendu 
onen ispilua, 
urratsetan laguntzen 
duzun lotailua, 
zuk maiz diguzulako 
ematen musua, 
garbi dantzugu baitan 
gutarren zeinua. 

6 

Lauburu zurekin naiz 
egongo mendian, 
biziki laket zaidan 
arimen zelaian, 
betiko bizi nadin 
ametsen habian, 
Ama-Lurren altzoan 
garoen hegian, 
ihintz tantez blaituta 
goiztiri argian. 


2016ko urtarrilaren lOean 

Ingurugiroa eta gu 

1 

Parisen klimaren alde turuta jo dute 
atmosferan igo ez dadin tenperatura, 
esaldi zoragarriak konpromiso gutxi 
horrela gaixoa nekez sendatuko zaigu, 
errudunek bostekoak emanez elkarri 
fotoak gorritu barik atera dituzte. 
Ekonomian hazkunde gaitzak agintzen du 
kapitalismoarekin zinez jai daukagu, 
gaurko bizi mailaz lau mundu behar ditugu 
kontsumismoaz berekoiak bihurtu gara, 
beste batzuk berriz pobrezian larri daude 
geure aberastasuna sufritzen dute. 

Bonba nuklearren mehatxua uxatzeko 
gizatasunak gerrari garai diezaiola, 
izadia izakien etxea delako 
elkartasunak hondamena saihets dezala, 
jendartean lebia bakarra izan dadila 
haurrei ingurugiroa garbi uztea. 


2 

Mañarian azken hartza akabatu zuten 
Orion azken euskal balea arrantzatu, 
airea gerora keekin belztu genuen 
ibaien zein itsasoaren ura kutsatu, 
mendi batzuk harrobiekin hautsi ditugu 
AHT inora ez joateko nahi dugu. 
Ingurugiroa hola kaltetuta dago 
gehiago oraindik Bardeak bonbardatuta, 
zaborrarentzat erraustegia hobetsita 
autoa garraio publiko aratzen ordez, 
urtegi txarrak Itoitz urpetu duenean 
turismoak Lapurdi eraikinekin bete... 
Azken berrehun urteetan zera hauekin 
euskara eta Ama-Lur herdoildu zaizkigu, 
banku aseezinen menpe gabiltzalako 
auzolanaren ondarea murriztu zaigu, 
haurrek ez dutenez oinordeko hau merezi 
ekologia elikatzen bizi gaitezen. 


2016ko urtarrilaren 17an 

Arrantzatik maitatzera igaro nintzen 
1 

Udako atarian 
hormonak balantzan, 
ilusioak berriz 
gogoan mudantzan, 
oporrak nahi nituzke 
igaro arrantzan, 
kilimak gozatzeko 
plazeraren kantxan. 

2 

Arrantza esan zuen 
matxista mikoak, 
erauzi zenizkidan 
buruko kokoak, 
biziguraz diogu 
puztuta kolkoak, 

Arraten iluntzeak 
dira urrezkoak. 


3 

Xedea zen irriken 
langa pasatzea, 
zirimola indartsu 
hori askatzea, 
erakutsi zenidan 
zer den maitatzea, 
paradisua dela 
desiraz batzea. 

4 

Goizean batu gara 
berriro gustura, 
bizitzeko zirrarak 
dakarren lilura, 
izadira joatea 
goizik da ohitura, 
bertan topatzen dugu 
asetzeko ura. 

Gu gara maitaleak 
eta herritarrak, 
ez ditugu ahazten 
hemengo beharrak, 
itzaltzen ari gara 
gatazkaren garrak, 
konponketak hauts ditzan 
kate motz zaharrak. 

6 

Uda aurrera doa 
gurekin batera, 
egun laburrak datoz 
lasterka ostera, 
geure xarmak nekez du 
egingo behera, 
garamatza taupaka 
laztanen larrera. 


7 

Guk konpartitzen dugu 
bidean pausoa, 
orain ondo dakit zer 
den konpromisoa, 
pentsamenduan dago 
irudi lañoa, 

maiz eskaintzen didazun 
zeure irriñoa. 

8 

Ederra da ortzia 
dir-dir ikustea, 
zeure kuttunarekin 
gozo jolastea, 
zabaltzea poliki 
zirrien atea, 
une horretan maite 
zaitut esatea. 


2016ko urtarrilaren 24an 

Mugi daitezen harriak Bagoaz eta Sarerekin 
1 

Baionan eta Bilbon bihotzak pilpirika, 
ezlekuetan Urteberri eguna da, 

“lehia lar gogorra irabaziko al dugu?” 
galdetu du kinka larrian bizi denak, 
“gauminaren ondoren egunsentia dator” 
samurtasunez ziplo erantzun diote. 

Harritzar astuna bidean dagoelako 
mugitzeko arimak biltzen ari gara, 
giza eskubideak zeratuko ditugu 
kartzelak kideko barik gera daitezen, 
lehenik deserritik ekarriko ditugu 
gero danga Euskal Herriko plazetara. 


2 

Harritzarrak herrestan baztertzen hasi gara 
Ibaizabal eta Aturri lekukoak, 

“Hator, hator” eztarrietan, begiak diz-diz 
bihar ez daudenekin kantatuko dugu, 
jendartea trintxerak ixten dabilelako 
korapilo estuak zintzoki askatzen. 
Herritarren artean zirrara hegatu da 
atsegina Bilbon eta Bainonan dabil, 
sentimendu onberak oro islatu dira 
preso eta iheslarien musuetan, 
adorea lurraldean naroki ereinda 
sagardoaz topa egingo dugulako. 


2016ko urtarrilaren 31 an 

Euskal Jaixa: berrogeita hamar urte gurekin 


1 

Zorionak Eibarko Euskal Jaixa 
jadanik bost hamarkada gurekin, 
maiatzero maitez dakarkiguzu 
kulturaren loraldi urrintsua. 
i 36 Francoren aginte itogarrian 

Untzagan arimak elkartu ziren, 
diktaduraren aro lehorrean 
zeure iturritik edan genuen. 
Irrintziak iratzarri gintuen 
iluna dirdira bilakatu zen, 
Astelenako jaialdi haietan 
askamena hur sentitzen genuen. 


2 

Txistu, danboril, azoka, hitzaldi, 
kantu-afari, bertso, larrain dantza... 
hamaika ekimen herritarrentzat 
euskal sena ganoraz suspertzeko. 
Eibarren zurekin pozarren gaude 
bihotzak oneratu dizkiguzu, 
domekan erraz adoretzen gara 
euskeraz gozoro dagizulako. 

Euskal Jaixa gaur opatzen dizugu 
bihar sasoian egon zaitezela, 
umeak zurekin dantza daitezen 
Untzagan guk beste goza dezaten. 


2016ko urtarrilaren 31 an 

2015.06.21 : Gure esku dago 


1 

“Gure Esku Dago”k du ja 
izeki suziria, 
herrikide jaiki zaitez 
hasi da goiztiria, 
erabakizunaz zertu 
daiteke guraria, 
eskuak eskainiz egin 
138 dezagun miraria. 

2 

“Gure Esku Dago”k dagi 
jostunak lez beharra, 
hariekin josi ditu 
Hegoa eta Iparra, 
izarekin osatu du 
errenkada nabarra, 
aniztasuna delako 
herri honen indarra. 


3 

Hautestontziak ditugu 
prestatu elkartuta, 
botoek laga ditzaten 
arras mukurututa, 
Frantzia eta Espainia 
ez daude kezkatuta, 
gu gabe dira ordea 
geratuko zurtuta. 

4 

Bilbo, Gasteiz, Iruñea, 
Baiona, Donostia, 
hirietan hasi gara 
idazten edestia, 
ekiak harantz-honantz du 
ondu ekitaldia, 
txaloka diogu “hurbil 
dago egun handia!!” 

“Gure Esku Dago” dabil 
jendea kilikatzen, 
ekintzak han eta hemen 
adorez antolatzen, 
dena hasi zen gazta bat 
zatitzen ta banatzen, 
bere lan molde bikaina 
lurraldean finkatzen. 

140 

6 

“Gure Esku Dago” zara 
gure demokrazia, 
dakarkiguzu ametsa 
loratzeko hazia, 
zin dagigu haizatuko 
dugula malezia, 
gainditzeko jakobino 
hipokriten hesia. 


7 

Lokabe egongo gara 
munduari begira, 
elkartasuna delako 
herri duinen pilpira, 
horrela egingo dugu 
ilunetik argira, 
jendartea irits dadin 
onuraren zelaira. 

8 

Gure esku dago zinez 
herritarrak batzea, 
zer nahi dugun jakiteko 
kontsulta prestatzea, 
ongizatea haz dadin 
boza baliatzea, 

Euskal Herria xaloki 
Europan kokatzea. 


2016ko urtarrilaren 31 an 

1977an geratatu ez zena gerta dadin 
1 

Argia diz-diz hasi zenean hunkitu nintzen 
ilunari eremua kendu ziolako, 
amnistia zetorrela iruditu zitzaigun 
diktadurak azken hatsa eman zuelako, 
ikurrina udaletan ipini zutelako 
142 kartzelak hutsik geratzen ari zirelako. 

Pozik geunden bozkatzeko eskubidearekin 
independentzia gertu genekusalako, 
Ama-Lur ta euskara bikain zeudekeelako 
lan baldintzak duinak izan zitezkeelako, 
tamalez frankistek boterean jarraitu zuten 
erreformak hausketa lapurtu zigulako. 


2 

“Hogeita hemeretzi urte geroago preso” 
kartzelan maiz dio garai hartako gazteak, 
nahiz askatasunaren ibilaldia zertu zen 
ez ziren zabaldu amnistiaren ateak, 
lubakiaren barruan asko sufritu dugu 
ez dira asebete genituen usteak. 

Horregatik plaza mukuru beteko ditugu 
lortuta giza eskubideak ta besteak, 

“bart Euskal Herrira independentzia heldu da” 
egunkarian esango baitu albisteak, 
demokraziaren alde zintzoki bat eginez 
hautsiko ditugu erreformaren kateak. 


2016ko otsailaren I4an 

Ikurrinak berriro hunki gaitzan 

1 

Ikurrinarekin herria hunkitu zen 
Atotxan zelaira irten zenean, 
geure indarrak elkartu zituelako 
diktaduraren kontrako borrokan. 
Dilindan jarrita ohoratu genuen 
hainbat udaletako balkoietan, 
berehala berarekin ibili ginen 
Askatasunaren Ibilaldian, 
Txomolunga garaian libre zirudien 
haizeak ferekatu zuenean, 
omenaldietan beti aurrean dago 
euskal jaietan bezala plazetan. 


2 

Gaur egun ikurrinak ospea galdu du 
estatuen banderen mende dago, 
bestalde, banatzen gaituela dirudi 
atzo arte lez batu beharrean. 
Herriaren sinboloa baino gehiago 
Erkidegoarena omen baita, 
Nafarroan gizatxarrek ukatzen dute 
Iparraldean folklore hutsa da, 
zorionez “korrika”n eskuz-esku dabil 
lekukoan dotore dakusagu, 
euskara bezainbeste behar dugulako 
askatuko dugu,hunkiko gaitu. 


2046ko otsailaren I4an 

Astelena 101 urte zurekin 


1 

Astelenan leun naiz 
amesten pausatu, 
Eibarren beti dugu 
ondo baliatu, 
bertan ez dudan arren 
146 pilotan jokatu, 

bihotza gozoro zait 
sarri pilpiratu, 
mendeurrena ziegan 
alai dut ospatu, 
makina bat bizipen 
garbi gogoratu. 


2 

Zutik egoten nintzen 
zeure harmailetan, 
pilotari bikainak 
txalotuz jaietan, 
irudikatzen zaitut 
ordu txikietan, 
mukuru zeundenean 
egun handietan, 
sake, bolea, txapa, 
dejada... saltsetan 
presoak hori dagi 
bizi den hormetan. 

3 

Astelena zu zara 
grinen zizpurua, 
frontoien katedrala 
lehien ingurua, 
pilota maitez zaintzen 
duen aingerua, 
Eibarrentzat ekimen 
onen aierua, 
aldarri zuzenentzat 
txoko segurua, 
euskararentzat zinez 
kideko purua. 


4 

Astelena zurekin 
batzea dut gura, 
eibartarrentzat zara 
Isasin onura, 
erakutsi zenidan 
zer den bizigura, 

Euskal Jaixan opatzen 
naroro kultura, 
eramaten ninduzun 
zirraren zorura, 
euskal kantagintzaren 
doinuen zerura. 

2016ko otsailren 21ean 

2015.05.25 : Zentzazioak 


1 

Amesgaitzarekin atsekabetuta 
esnatu nintzen gau goibelean, 
lurra ireki zela zirudien 
txit maite dugun herri txikian, 
biharamuna ez zen ona izan 
buruan aje galanta neukan. 
Ustezko porrotak mindu ninduen 
jasan ezinda gertatu zena, 
ezin nituen ulertu zioak 
zinez galduta nenbilelako, 
ekinez berriro jaikiko gara 
praktikak digu erakutsiko. 


2 

Orain arte lez xedearen alde 
bidean urrats bat eman dugu, 
goxotik har dezagun hoberena 
gazitik laga eskasa dena, 
izan zirelako gara garena 
xarmari esker izango gara. 
Garrantzitsuena bizinahia da 
balore onen sendotasuna, 
sentitzea aurrerantz goazela, 
geroa dir-dir zain daukagula, 
auzolanarekin lortuko dugu 
kinka iluna izarratzea. 


2016ko otsailaren 21 ean 

Patroia eskasa denean 
1 

Ahalegindu zinelako dirutu zara 
berezko adimenak lagundu zizulako, 
kontratatutako behargin finei esker 
zeure tailer txikia handitu zen, 
orduan tabernetan batera zenbiltzaten 
taldean ez zegoen patroia bereizterik. 
Tamalez etxean handinahia sartu baitzen, 
herritik kostaldera ospa egin zenuten 
patrikan etekinak emendatzeko asmoz 
beharraren lan baldintzak aldatu zenituen, 
airea eta erreka kutsatzen hasi zinen 
olan segurtasuna beheratu zenuen. 


2 

Gainbalioa ez zenuen olan ezartzen 
espekulatzeko gaiztoki zenerabilen, 
kapitala zeure aberria bihurtu zen 
erdarak ziplo euskara ordezkatu zuen, 
zapaltzaileen lerrora pasatu baitzinen 
askatasuna ukatzen digutenengana. 
Zoriona jator konpartitu beharrean 
ola multinazional bati saldu diozu, 
zekena zarelako herria galdu duzu 
zeure arimak bakarrik “Ni”an sinesten du, 
beharginen alde aritu izan bazina 
ez zinateke txaletean triste gordeko. 


2016 eko otsailaren 28 an 

35 urte geroago, Joseba Arregi gogoan 
1 

Tortura gela zurixkan jasan zenuen 
izualdiak zentzua lausotu zizun, 
tamalez ez zen auzitegian bukatu 
ezta negar dagizun leotzean ere, 
amesgaiztoak arima zigortzen dizu 
akorduak ez zaitu lagatzen bakean. 
Kartzelan depresioan amildu zara 
bakardadean “erruduna naiz” diozu, 
sentimendua orekatzea nahi duzu 
samina uztea onura itzul dadin. 


2 

Tortura batera ezereztuko dugu 
giza eskubideak abian jarrita, 
psikopatak boteretik kanporatuta 
estatu-arrazoi bortitza deseginda, 
gerra-fabrika kriminalak eraitsita 
feminismoa justizian sustraituta. 

Bien bitartean geure samurtasunak 
torturatua leun ferekatuko du, 
elkartasuna esker suspertuko da 
Euskal Herrian duintasunez bizitzeko. 


2016 eko otsailaren 28 an 

Ez ginelako Grezia izan 

Habanera 

1 

Grezia zaharrak zuen 
jakintza bikain loratu, 
filosofoek agora 
ondo zuten baliatu, 
Atenasen tinko dira 
Syntagman zintzoak batu, 
euren egia digute 
aurrean klarki paratu, 

“gu europarrak garela 
ezin duzue ukatu, 
geure kulturaz zineten 
hezi eta oneratu, 
ongizatea haz dadin 
kemenez dugu bozkatu, 
zuzentzaren alde gara 
auzolanean eratu”. 


2 

Greziarren zoritxarra 
bankarien etekina, 
beharginen kontura da 
gizentzen bizkor izaina, 
Syrizak ontzen dihardu 
aberriaren oraina, 
sendatzeko kapitalak 
eragin duen samina, 
europarrok izenpetu 
beharko genuke zina, 
ekonomia erabat 
duintzeko ahalegina, 
ez baitelako zilegi 
pobreziaren tamaina, 
Lagardek diruarekin 
daukan jarrera zikina. 

Sokratesek “ez” esan du 
“ez ordaintzeko isuna”, 
halaber, “bai Europari” 
pitz dadin elkartasuna, 
Syntagma plazan entzun da 
herritarren nahitasuna, 
iritzi horren zoruan 
aise dabil euskalduna, 
Juncker-ek izan dezala 
kontuan hautu senduna, 
berdin Merkelek utz dezan 
bakean herri hiztuna, 
zuzen banatu ezkero 
denon aberastasuna, 
oro alaituko dugu 
gaurko jendarte iluna. 


4 

Grezia orain ez zara 
iraultzaren eredua, 
goizean ez da helduko 
herri xumeen ordua, 
gizatasunak galdu du 
Troikarekin apustua, 
nahitaez makurtu duzu 
mehatxuekin burua, 
nahiz Partenoian entzun den 
utopiaren oihua, 
ezin izan dugu hautsi 
kapitalisten murrua, 

Europa borroka zaitez 
izan zaitezen justua, 
ez iezaiezu pagatu 
lapur horiei luxua. 


2016ko martxoaren 6an 

Izan gaitezen Siria, Kurdistan, Irak, 
Eritrea... 

1 

Mediterraneoak hilerri bar dirudi 
Europan egoistek agintzen dutelako, 
arrazismoa geure baitan hazi delako 
gizatasuna hor nonbait bota dugulako, 
txiroentzat mugak jartzen ari garelako 
halaber, gerratik iheska datozenentzat. 
Ustezko zorionera iristeko asmoz 
makina bat ontzi eskasetan sartzen dira, 
ez ditugulako behar adina babesten 
euren desirak ziplo itotzen baitira. 


2 

Indarrak galdu beharrean hormak jasotzen 
elkartasuna kemenez eraiki dezagun, 
migratzaileek atseden hartu gura dute 
eskuratu zakar kendu genien onura, 
neurriz kontsumituz asetuko ditugu 
denon Mundua eurekin hobetuko dugu. 
Afrikatik etorri omen ziren asabak 
ibilaldian ez zuten trabarik pairatu, 
inoiz ez genuke ahaztu behar izango 
gizakiak espezie bakar bat garela. 

3 

Europak lur ugari konkistatu zituen 
bertako herritarren kaltetan zurrupatu, 
orain ia ezeren truke estutzen ditu 
gutiziatzen dituen ondasunak lortzeko, 
Mundua horrelaxe jardunda kakaztu du 
tamalez jakintza gaizki erabili zuen. 
Barkamena zintzoki eskatu beharrean 
gosetien urratsak arras zailtzen ditugu, 
hesietan txarrantxak ezarri dizkiegu 
oparotasun kontsumistan sar ez daitezen. 

Nahiz estatuek dioten bihotza dutela 
guregana datozenak ez dituzte maite, 
bidean euren eraginez daude ordea 
herria trintxera bihurtu dietelako, 
giza eskubideak onar diezazkiegun 
pertsona bezala hobeak izango gara. 
Armen ordez zuzentza ekoitziko bagenu 
bakea aurki ezagutuko genukeen, 

“Mare Nostrum” ez dadila hilerri bat izan 
baizik datozenentzat itsas bizigarria. 


2016ko martxoaren 13an. 

Zoriona itzul dakigun 
1 

Zeure arimak desiratzen du 
gorputz minbera uztea, 
azken bidaia lehenbailehen 
Balberekin egitea, 
goizean kezkaz aditu dizut 
iragarkizun tristea, 
zirraraz eta malkoz diotsut 
eutsi goiari maitea, 
pairatzen ari zaren zauria 
txeraz nahi nuke ixtea. 

2 

Atsekabeak zeure bihotza 
sastakatzen duenean, 
amesgaiztoek kolpatzen naute 
oheratzen naizenean, 
noraezean ikusten zaitut 
tunelik luzeenean, 
halaber, ahots polita dantzut 
hasten dela aienean, 
etorkizuna eskaintzen dizut 
pilpilraka gauminean. 

Depresioa eta min gaitza 
batera datozenean, 
konturatzeke geratzen zara 
kemen barik ezinean, 
kinka konpondu ezin duzunez 
behar den lez garunean, 
lauzpabost urte daramatzazu 
sasidiaren barnean, 
zentzuak oro babes zaitzala 
arrazoitzeko unean. 

4 

Irribarrea pizten zitzaizun 
maiatza heltzen zenean, 
akordatzen naiz eguzki printzek 
laztantzen zintuztenean, 
oraintxe berriz egarriz zaude 
morturik lehorrenean, 
ilusiorik gabe hor nonbait 
ilberri goibelenean, 
noizbait egongo gara laminen 
errekatxo gardenean. 


5 

Otoi, gogoa susper ezazu 
geure oroitzen gunean, 
ondo dakir ez dela erraza 
gogaituta zaudenean, 
min latza osa daitekeela 
sinesten ez duzunean, 
gertu sentitzen nauzu ordea 
eguna hasten denean, 
txoriak txor-txor goizero antzo 
esnatzen zaituenean. 

6 

Udaberrian izarrak dira 
ortzian ñir-ñir hasiko, 
askatasuna hur dagoenez 
elkar dugu ikusiko, 
bakardadea gainduta zaizu 
bizinahia itzuliko, 
penen txingarrak ihintzarekin 
baititugu itzaliko, 
enarak bezain gustura gara 
geure habian biziko. 


2016ko martxoaren 20an 

Neure fedea 
1 

Erlijioen dogmek tinko dioskue 
zendu ondoren piztuko garela, 
era eternalean iraungo dugula 
zeruan, paradisuan, nirvanan... 

Hola gertatuko balitz, joan zirenekin 
gustura batuko nintzatekeen, 
egia ote den eztabaidatzen dugu 
baina sinesdunak ez du ezbairik. 

Nik une horren zain egon barik diotsot 
“jendartea ontzen saia gaitezen” 
gerra miserableak gal daitezen 
onurak gizakiak alai ditzan. 


2 

Ama-Lur hobesten dut Jainkoaren ordez, 
jendartea zeruaren aurrean, 
orain garrantzia ongizateak dauka 
geroko utz dezagun gerokoa. 

Hilerrian, mendian, itsasoan... dautza 
behin batean gugandik joan zirenak, 
gauero oheratzen naizenean diot 
“bihotzean gurekin bizi dira!!”. 

Hil arte maitez gogoratuko ditugu 
bizipenen partaide direlako, 
gero taupaka eurekin biziko gara 
maitatzen gaituztenen ametsetan. 


2016ko martxoaren 27an 

2015.12.21 : Zentzazioak 


1 

Gau luzean ohatzean pentsatu dut 
negutea gaindituko dugula, 
atzo izan ginen, gaur oraindik gara 
bihar batuta izango baikara. 
Deserrian zerua oskarbi dago 
itxaropena bezain dirdaitsua, 
baloreak konpartituko ditugu 
jendartean zintzoki sustatuko, 
erakundeen kezkak adei entzungo 
herritarrekin urratsak emango. 


2 

Egoera bare aztertzen ari naiz 
joan zirenen helburuak aletuz, 
“euskalduna, feminista, sozialista 
ekologista, solidarioa... ” 
Aniztasunaren hariekin dugu 
Euskal Herria bikain ehunduko, 
teoria praktikan artez zertuta 
gaurko ajea sendatuko zaigu, 
auzolana bihotzez antolatuta 
askatasuna jantziko baitugu. 


2016eko martxoaren 27an 

Oskorriri 


1 

Euskal kulturak geure 
sosak behar ditu, 
bidean diezaiogun 
aldapa eztitu, 
ariman esperantza 
dakion zoritu, 
etxean zuzen dezan 
burua goititu, 
euskara behingoz dadin 
dotore beztitu. 

2 

Lilia zimeldu da 
negute latzean, 
babes barik genuen 
utzi arratsean, 
makurtuta zegoen 
goiza urratzean, 
negar dagit gertatu 
dena pentsatzean, 
pitz dezagun natura 
pil-pil loratzean. 


3 

Kultura dakusagu 
biluzik txartuta, 
bere indarra dago 
arras kamustuta, 
horregatik gabiltza 
orain kezkatuta, 
ez gaitezen alferrik 
amil etsituta, 
baizik gaixoa manten 
dezagun batuta. 

4 

Kultura laztan barik 
dago izoztuta, 
geurea erraz dugu 
uzten ihartuta, 
liliak lez behar du 
zola hezetuta, 
eguzkia gozatu 
ihintzaz blaituta, 
haize kirria, iraun 
dezan mardotuta. 

Ederrak direlako 
edonongo urak, 
edan ditzagun grinaz 
munduko kulturak, 
ez gaitzala ordea 
sorgortu lilurak, 
ez daitezen marguldu 
asaben ohiturak, 
ez dezan lurperatu 
lilia malurak. 

6 

Oskorri joan zaigula 
penaz dut aditu, 
batera bizi izan 
garela oroitu, 
kultura zintzo dute 
urtetan bizitu, 
lehen beste dadila 
zerua gorritu, 
kanten sona ez dadin 
sekula urritu. 


2016ko apirilaren 3an 

Geure Arnaldori 
1 

Gutarrak ezin du soilik xedea lortu 
herritarrak kitzika ditzake ordea, 
herrian ilusioa suspertu digu 
euskal bidean aurrera segi dezagun, 
baloreak abian barreia ditzagun 
jendeari entzunez sinergiak sortu. 
Kartzela izena ezabatuko dugu 
elkartasuna bakea da idatziko, 
burujabetzaren helmugara heltzeko, 
klaserik gabeko jendartea zertzeko, 
Ebrotik Aturriraino ariko gara 
askatasunak goizero fereka gaitzan. 

Irribarrea libre geratu delako 
Logroño lagata Elgoibarrera doa, 
Karakaten eguna dirdaitsu hasi da 
udaberriko zizak aurreratu dira, 
Deba ibaiaren urak kantari datoz 
Kantaurin esperantza naro isurtzeko. 
Herritar adoretsua iritsi denez 
jaioterriko plaza desioz blai dago, 
deserriko bihoztunak itzul daitezen 
ongizatea lurraldean sustrai dadin, 
ilunabar morea bare ilundu da 
ortzian izar gorriak ñir-ñir dihardu. 


2016ko apirilaren lOean 

Eibar, izan zaitez Eibar 

1 

Eibar, aldatzen hasi zarela entzun dut 
auskalo ez den txarrerako izango, 
aspaldi jendea beharrera zetorren 
horretako beharra zegoelako, 
berriki industriak gutxitu dituzu 
bestalde merkatalguneak handitu. 
Armeria eta Lanbide eskoletan 
gaur egun ikasle gutxiago dago, 
orain gazteek nahiago dute joatea 
herritik kanpo unibertsitatera, 
bizitza hor nonbait antolatzeko asmoz 
makina bat ez da hona itzuliko. 

Eibar, ez dakit bihar ze izango zaren 
zeure herritarrek ebatziko dute, 
ahalmena zalantza barik izango du 
bertan eta kanpoan jaiotakoak, 
arren, komertziala zein industriala beste 
baserritarra izan zaitez orobat. 

Amets dagit justua izango zarela 
dir-dir elkartasunaren eredua, 
atseginez euskal herriaren maitale 
munduko herriekin auzolanean, 
oro abegikorra eta euskalduna 
Toribio Etxebarria bezala. 


2016ko apirilaren lOean 

Meatzalde, Nafarroako Iparralde eta S.A.T. 
sindikatuari 

1 

Preso gaixoa ez da 
kartzelan sendatzen, 
arau gaitzek diote 
musua tristatzen, 
osasuna lar zaio 
estresaz urratzen, 
baldintza gogorrekin 
gorputza nekatzen. 

2 

Kinka larrian daude 
preso gaixo minak, 
bizinahiak dizkie 
xurgatzen izainak, 
herrak estutzen ditu 
arima erkinak, 
esperantzak zaizkie 
bihurtzen ezinak. 

Martxak eratu dira 
ezlekuetara, 
preso gaixoak bizi 
daitezen gogara, 
autobus bakoitza da 
desiren galdara, 
eraman nahi dituzte 
libre plazetara. 

4 

Preso gaixoen alde 
tai gabe bidean, 
helmuga daukazue 
Kordoba aldean, 
zuen aiduru gaude 
kartzela urdean, 
otsailaren hogeian 
erne goizaldean. 


5 

Helburura zarete 
iritsi goizean, 
mezu altxagarriak 
dabiltza haizean, 
irrintzi bat entzun da 
barru eskasean, 
setiatu duzue 
denbora luzean. 

6 

Ekarri diguzue 
zuen zoriona, 
har ezazue maitez 
denon esker ona, 
ekintzak txit lortu du 
mereziko sona, 
gaixoen sentieran 
zirrara sakona. 

“Preso gaixoak itzul 
daitezen etxera”, 
esaldia dantzugu 
zinez alegera, 
zoragarria izan 
denez etorrera, 
txapliguekin dugu 
jaso mila txera. 

8 

Nahiz gaur ez dituzuen 
gaixoak askatu, 
aldarria duzue 
ederki bukatu, 
gogoa diguzue 
pil-pil oneratu, 
biharko atsegina 
bikain aurreratu. 


2016ko apirilaren 17an 

Hurrekoak azken hatsa arte maitatu 
1 

Bizitzaren ajeak musuan daude, 
iraganeko damuak gogoan, 
kontzientziak danborra gogor jotzen du 
egintza txarrak gomuta ditzadan. 
espetxean nahibeste denbora daukat 
egindako akatsak onartzeko, 
azaluskeria barik esateko 
“tamalez ez nintzen ondo portatu”. 
Hurreko batzuk ez nituen lagundu 
eskuekin azken hatsetan, 
egoista hutsa izan nintzelako 
ez nien esan maite nituela. 

Gizakiak sarritan tronpatzen gara 
erabakiak hartzeko unean, 
gerora tristurak inguratzen gaitu 
ez ginelako behar den lez jardun. 
Bihotza hola estutu beharrean 
lohiak ekinez garbituko ditut, 
ez naiz etsipenean kateatuko 
burua ganoraz goitituko dut. 

Nire antzinako zaurien orbainak 
maitasunak ezabatuko dizkit, 
hurrekoak samurtasunez zainduta 
joan ziren haiek laztanduko ditut. 


2016ko apirilaren 24an 

Futbol zale batzuen zalekeriaren kontra 

1 

Zu hooligan sutsu horietako bat zara 
tiifossi grinatu net burugabe bat, 
epaile gehienen etsairik ankerrena 
halaber, beste taldeen zaleena, 
zuretzat futbola guda eremua da 
Bizitzak ez du lebia barik zentzurik. 

Zu bezain ergelki portatzen naizenean 
umorea bat batean mikazten zait, 
ez dut nahi zure izaera izatea 
aisialdia haserre pasatzea, 
futbola ezin delako izan helmuga 
herri honen ametsen erdigunea. 

Futbol zelai batera berriz joango banintz 
zalekeria arbuiatuko nuke, 
baloia soilik denborapasa delako 
bikain disfrutatzeko izan dadila, 
zoritxarrez adimena baztertzen dugu 
irain eginez zitalak izateko. 

Taldearen porrotak zapuzten ninduen 
ez nuen inon sosegurik sentitzen, 
kirola herrigintzaren arlo bat denez, 
atseginarekin zentzaraz dezagun, 
gol batek ez dezan elkartasuna zula 
euskaldunen arteko giro sanoa. 


2016ko apirilaren 24an 

Batasuna zain dezagun 
1 

Batasuna da lurralde 
honen tresna kutuna, 
mozteko boterearen 
kate zahar astuna, 
euskarak eskura dezan 
lehengo osasuna, 
lokabe senti dezagun 
hurkoen ontasuna. 

2 

Bat egin, izan daitezen 
ebazpenak zuzenak, 
sozialismoak erakar 
diezazkigun lorpenak, 
ekonomiak ez ditzan 
zigortu ahulenak, 
ez dezan gosez haurrik hil 
kapital alaenak. 

Batasuna iraultzeko 
krisi estrukturala, 
ongizatea delako 
eskumen naturala, 
isildu dadin estatu 
zekenen atabala, 
geurekin nahi dugulako 
migratzaile jabala. 

4 

Batasun eskuzabala 
oinarri esentziala, 
herrien hartu-emana 
izan dadin leiala, 
elkartasunean dago 
mataza printzipala, 
ehun ditzagun bakean 
ludi uros apala. 


5 

Batasunak sendatu du 
bikain feminismoa, 
bortxa delako diogu 
“utikan matxismoa!!”, 
berdintasuna klarki da 
denon konpromisoa, 
txit morea izan dadin 
euskal herri osoa. 

6 

Batasunaren haziak 
dakarkigu indarra, 
adoretzen duelako 
kontzientzia zabarra, 
Ama-lurrak dauka geure 
kemenaren beharra, 
agintari txarrek erre 
ez dezaten zakarra. 

7 

Herrian auzolana da 
bitarteko senduna, 
gogoa suspertzen duen 
fruitu gozo urduna, 
oro babestuko dugu 
gaurko aniztasuna, 
munduak ezagut dezan 
daukagun ondasuna. 

8 

Batasuna zain dezagun 
presoak askatzeko, 
iheslariak bezala 
plazetan ondratzeko, 
gure historia latza 
zehazki grabatzeko, 
joan ziren krabelin minen 
ametsak obratzeko. 


2016ko maiatzaren lean 


523 

Zuei esker gerezien sasoia ezagutuko dugu 
1 

Nahiz oraindik ez diren gereziak zoritu 
bihotzez eskerrak eman nahi dizkizuegu, 
botoekin dir-dir islatu duzuelako 
herri honen borondatearen arragoa. 

2 

Gurekin bat egin duzuenez ziur gaude 
Euskal Herri mina hobea izango dela, 
galtzaile, irabazle eta gorroto barik 
plazetan elkar agurtuko dugula. 

3 

Zuen arimen kemena estimatzen dugu, 
gizartegintzan neke barik darabilzue, 
ezinbesteko akuilua zaretelako 
ez gara lokartzen besaulki erosoetan. 

4 

Auzolanean atseginez zabiltzatenez 
etxegabetzeari “stop” esan diogu, 
horrelaxe jardunda erdietsiko dugu 
klase gabeko jendartea eratzea. 

5 

Iruzurtien azpikeriak salatzeko 
dagitzazuen egintzak eskertzen ditugu, 
ongizatea horrela ez da makalduko 
pobreziak iraungitze data izango du. 

6 

Esker onez onberak zaretela diogu 
zergak herritarrentzat nahi dituzuelako, 
elkartasuna lehenesten duzuelako 
arrazismoaren aurrean aniztasuna. 


7 

Esker anitz sentsudunak izateagatik, 
Ama-lur musu-truk errime zaintzeagatik, 
AHTari ezetz esateagatik, 
halaber, zaborren erraustegi itzelari. 

8 

Zuei esker feminismoa gertu dago 
herria zuzenduko duen berdintasuna, 
izango garena hitzak erabakiko du 
gerren ordez bakea ezagutuko dugu. 

9 

Eskerrik asko euskara indartzeagatik 
gatazkaren demokratizazioa beste, 
borrokatzen ederkiro zabiltzatelako 
preso eta ibeslariak itzul daitezen. 

10 

Irribarrea eskaini diguzuelako 
ezkortasunari ez diogu men egingo, 
utopiarantz gidatzen gaituzuelako 
gerezien sasoian uros biziko gara. 


2016ko maiatzaren 8an 


524 

Matxisten gerren kontra feminismoa 

1 

Gizakiok gerra dugu 
etengabe sufritu, 
handinahiak su hori du 
betidanik bizitu, 
sena galdu dugulako 
bortxak kolpatzen gaitu, 
elkartasunak bizitza 
diezagula eztitu. 

2 

Lehen monarkek zituzten 
gerrak harro gidatzen, 
ustezko hainbat jainkoren 
izenean sustatzen, 
orain kapitalismoak 
nonahi ditu eratzen, 
bere krisiak gaintzeko 
maltzurki baliatzen. 

3 

Gerretan soldadua da 
trintxeran hiltzen dena, 
jenerala urrunetik 
agintzen dabilena, 
presidentea dominak 
banatzen dituena, 
herritarra miseria 
ezagutzen duena. 

4 

Gerra, arma ekoizleak 
beharrez du eskatzen, 
estatuaren jorana 
gaiztoki elikatzen, 
gezurrekin nahita dute 
justizia zanpatzen, 
mundua indartsuena 
dela erraz frogatzen. 


5 

Gerrak apailatzen dira 
izua ereiteko, 
galtzaile den herriari 
geroa erauzteko, 
bankariak etekinen 
pagotxan irauteko, 
estatuen boterea 
krimenekin hazteko. 

6 

Gerra txarrak balio du 
mundua eritzeko, 
umeen ongizatea 
zakarki suntsitzeko, 
gosea han eta hemen 
bonbekin handitzeko, 
izakien kopurua 
zeharo gutxitzeko. 

7 

Gurekin bizi delako 
diruzalekeria, 
gerra bako jendartea 
omen da utopia, 
gogotik egotz dezagun 
doktrina berekoia, 
ontasuna izan dadin 
harremanen sustraia. 

8 

Gerraren oinarria da 
jaunen patriarkatza, 
euren joera krudelak 
sortu zuen akatsa, 
feminismoak zokora 
diezagula lokatza, 
bakerantz eman dezagun 
atseginez urratsa. 


2016ko maiatzaren 15ean 


525 

Niretzat elkarbizitza hauxe da (I) 

1 

Amnistiaren norabidean gaude 
elkarbizitza ondo ehuntzeko, 
bortxa ibilaldian ezerezteko 
ez daudenak etxera ekartzeko. 

Bakea giza eskubideak dira 
gerra berriz bidegabekeriak, 
demokrazia zuzena izan dadin 
ika-mikak hitzak ebatz ditzala, 
ezin delako ito herrien nahia 
estatu arrazoi-petralarekin. 

Nahiz sakabanaketa mantentzen duten 
elkarbizitzaren arerioek, 
gaur egun ezlekuan horixe diot 
gaztaroan hori bera nioen, 
hori diote batzen diren arimek 
ttakun-ttakun deitzen dietenean. 

2 

Elkarbizitza lantzen lortuko dugu 
Herritarren artean ulertzea, 
gorrotoa baitatik kanporatzea, 
urtetako zauriak orbaintzea. 

Egiak lurraldea lurrinduko du 
mendekuaren harra uxatuta, 
oroit ditzagun gatazkan hil direnak 
ahantz ez dezagun gertatu dena, 
susper daitezen sufritzen dabiltzanak 
geure atseginaren taupadekin. 
Elkarbizitza naroki ereiteko 
eskuak zintzo presta ditzagun, 
harremanak plazetan bezti daitezen 
begirunearen txapelarekin, 

Euskal Herriak eskatzen duelako 
amnistiak geroan hunki gaitzan. 


2016ko maiatzaren 22an 


526 

Niretzat elkarbizitza hauxe da (II) 
1 

Elkarbizitza zuzen eraikitzeko 
libre bizi beharko ginateke, 
aspalditik ez da horrela gertatzen 
estatu txarren menpe gaudelako. 
Euskaldunok ez dugulako ahotsik 
oraina hautatzeko aukerarik, 
burua nardatuta sentitzen dugu 
espainol eta frantsesen aurrean. 

2 

Elkarbizitza ez da metafora bat 
baizik eguneroko zeregina, 
ez da naturala berdintasun barik 
eskubiderik gabe zaudenean. 

Erleak lez lorez-lore hegatzeko 
demokrazia galdegiten dugu, 
elkarbizitzaren erlauntza zertzeko 
zoriaren eztia dastatzeko. 


2016ko maiatzaren 22an 

527 

Zezenketaz 


1 

Iruñean, Gasteizen 
zezenak sufritzen, 
Donostian, Baionan 
hondarra gorritzen, 
Bilbon “Ole!!” esanez 
dituzte kalitzen, 
zaleei sen ona 
zaie iraungitzen. 

200 

2 

Donostian berpiztu 
dute zezenketa, 
gaiak galdegiten du 
denon hausnarketa, 
nonahi entzuten denez 
ozen salaketa, 
egin dezagun behingoz 
herri-galdeketa. 


3 

Monarkiak maite du 
zezenen hilketa, 
laket zaio edozein 
alfer ariketa, 
udalak duelako 
babesten josteta, 
Ilunbe gonbitekin 
zegoen beteta. 

4 

Zezenketaz diote 
“arte dela dena”, 
geuretzat da ordea, 
bakarrik krimena, 
ezin dugu onartu 
harro diotena, 
triskatzen dutelako 
libre jaio zena. 

5 

Zezenaren odola 
zakar isurita, 
gizatasuna dute 
uzten estalita, 
nola egon daitezke 
lasai eserita, 
tortura latza horren 
gertu ikusita? 

202 

6 

Zezenketak burmuina 
die endekatzen, 
psikopatak lez dira 
txaloka portatzen, 
toreroak zezenak 
ditu akabatzen, 
ikusleek ergelki 
dituzte aupatzen. 


7 

Zezenak zer egin du 
hola hil dezaten? 
Zergatik gara honen 
ankerrak izaten? 

Ezetz ez dugulako 
kemenez esaten, 
herrestan ari dira 
gorpu eramaten. 

8 

Zezenketena izan 
ez dadin ohitura, 
bortxaren ordez eska 
dezagun kultura, 
horri esker trostan da 
biziko gustura, 
barrutian delako 
zezena Miura. 

2016 ko maiatzaren 29 an 

Ama-lurrekin sinesten dut 

1 

Fede ortodoxoei ezetz diotset 
jainkoaz soilik hitz dagitelako, 
jendeen kezkatik at dabiltzalako 
boteretsuen aldeko lanetan. 

Jainko mendekatzaileek izutzen naute 
betiko zigor gintzaketelako, 
hobendunez ez direlako errukitzen 

204 

ustez euren sorkuntza direnekin. 

2 

Jainkoaz sinesteko fedea behar da 
kemena hurkoari laguntzeko, 
berekoikeria baztertuko bagenu 
alaiki biziko ginatekeen. 

Kontu zerutarrekin jardun beharrean 
bizitzan onberak izan gaitezen, 
ustezko jainkoa existituko balitz 
goian aterpetuko gintuzkeen. 


3 

Hierarkiak dira ukatzen ditudanak 
herritarren kontra dihardutenak, 
“bizitza sufritzeko da” diotelako 
eurak oparo bizi direnean. 
Brahmanek, Alak, Budak, Jhavek, 
Jaungoikoak ... 

nonahi sinesdun ugari dauzkate, 
ongizatea ekar dezatela behingoz, 
guda gaitzen ordez, paradisua. 

4 

Sakrifikatzen direnak goresten ditut 
txiroekin bizitzen direlako. 

Lurra oasi bihurtu nahi dutelako 
itxoin egon barik gerokoari. 

Euren helburu zintzoak ederrak dira 
elkartasuna, bakea... diote, 
zoritxarrez boterearen mende daude 
lazeria zeratzen dutenekin. 

5 

Erlijio zaharrenak sustraitu ziren 
gizakien beldurren baratzean, 
asaba haiek ezjakinak zirelako 
ez zekiten gertaldien zioa. 

Izadia ez zutenez ondo ulertzen 
dudak mitoez argitzen zituzten, 
heriotza orain lez trauma bat zelako 
beste mundua desiratzen zuten. 

206 

6 

Neure sinesmenik behinena Ama-Lur da, 
bertan jaio nintzen bertan hilgo naiz, 
berarekin harro portatzen garenean 
bihotzean min latz bat sentitzen dut. 

Gu ez gara izadiaren nagusiak 
baizik bere baitako izakiak, 
munduan soilki behin bizi gaitezkeenez 
zeru hau begirunez zain dezagun. 


2016ko ekainaren 5ean 

Amnistiaz 

1 

Amnistia ez da espetxetik 
presoak ateratzea, 
baizik gatazka eragin duen 
minbizia osatzea, 
botika baita demokrazia 
zemai barik bilbatzea, 
halaber, giza eskubideez 
jendartea tratatzea. 

2 

Nahiz Madril eta Paris dabiltzan 
lehertzen nahita zubiak, 
atxikimendu dezente dauzka 
lurraldean amnistiak, 
plazak hartuta erakutsiko 
dizkiegu gure nahiak, 
herrak ezingo ditu ekidin 
eguzkiaren izpiak. 

3 

Franco hil eta gero tematu 
ginen amnistiarekin, 
uste genuen genezake(e)la 
errazki lor elkarrekin, 
berrogei urte igaro dira 
darraigu asmoarekin, 
xede xaloa bidean zaigu 
umotuko urratsekin. 

208 

4 

“Amnistiarik gabe” ozenki 
“bakerik ez!!” genioen, 
garai haietan gure oihuak 
behin eta berriz zioen, 
nik neure baitan “demokrazia 
amnistia da” nioen, 
sentimenduak atzo lez orain 
ondo dakit zer dioen 


5 

Amnistiaren norabidean 
libre itzuliko gara, 
presoak eta iheslariak 
goza dezagun algara, 
apirilaren hamazazpian 
hegan goaz “casilla”-ra, 
hamabietan Bilbon zertuko 
dugu desiren ilara. 

6 

Zer eskatu du Bilbon jendeak? 
oinez mugak urratzea, 
horretarako behar den beste 
denbora borrokatzea, 
ezlekuetan ebatzi dugu 
aholkua obratzea, 
zuen taupadak eta gureak 
zintzotasunez batzea. 

7 

Nahiz esperantzak bihozgabeek 
dituzten boikoteatzen, 
kideak noizbait hasiko gara 
euskal herrira bueltatzen, 
amnistia joan dadin sustraitzen 
udaberrian loratzen, 
zelai agorrak lubaki barik 
ikus ditzagun berdatzen. 

8 

Irribarretsu irits gaitezen 
zuekin atseginera, 
enarak ziegan zinez gabiltza 
apailatzen itzulera, 
hola herrian ariko gara 
norabidean batera, 
kemenak zuzen eraman gaitzan 
amnistiaren etxera. 


2016ko ekainaren 12an 


530 

Sareren trena 

1 

Sarek lurraldean iragarri du 
egoerak eskatzen duelako, 
goiz-argia urratu bezain azkar 
trena geltokitik irtengo dela, 
bidaian zehar bidariak ditu 
geldialdi bakoitzean jasoko, 
berdin eragile aurrerakoiak 
giza eskubideen aldekoak. 

“Trena hartu, konpromisoa hartu” 
bagoietan bart izkiriatu dute, 
makinista atseginak esan du 
“herritar zintzoak igo zaitezte” 
erantzun diogu “etorkizuna 
izan dadin guztiontzat hobea” 
eguna oskarbi hasi delako 
kemena erabat sendotu zaigu. 

2 

Sarerekin zinez bat egin dugu 
bizinahiaren alde gaudelako, 
Euskal Herrian ereindako lurrak 
hunkituta korrituko ditugu, 
gero hemendik at ariko gara 
atxikimenduak eskuratzeko, 
sakabanaketa desegiteko, 

212 gatazkaren zauriak sendatzeko. 
Estatuetan entzun dezatela 
tren solidarioaren burrunba, 
Europak neurriak har ditzala 
Etxeraten ametsa zertu dadin, 
ez daudenek senti dezaten 
jardun xaloaren samurtasuna, 
trenbidetik aurrerantz aise goaz 
ekiak xedera gidatzen gaitu. 


531 

Haurtzaroko gertaera bat 

1 

Ikastolako leihoak harrikatu genituen 
aspertuta geundelako kristalak apurtu, 
ustezko zaindaria oihuka agertu zenean 
ospa egiteko, txirringa han laga nuen. 

Zarautzen oporretan zeuden haur bihurri bi ginen 

eraikin zahar hura ez genekien zer zen, 

nahiz ardura horrekin urtetan bizi izan nintzen 

ikastola ez zuten toki hartan zabaldu, 

buruari harrika gogor egin geniolako 

ohitura txarra betiko baztertu genuen. 

2 

Ergel baten moduan altxorra galdu nuelako 
ganberrada txit garesti atera zitzaidan, 
txirringa erraldoia norbaitek eramango zuen 
horretaz ez nuen ezer aipatu ordea. 
iragana ezin delako orainean aldatu 
orbana gutxienez garbitzen saiatu naiz, 
ikastolan ikasten inoiz ez nintzen egon arren, 
214 bere ekitaldietan maiz parte hartu dut, 

kalean gaztelaniaz zegien haur ezjakin harek 
bizikleta galdu zuen, euskara topatu. 


2016ko ekainaren 19an 


532 

Askatasunaren danborrada 
1 

Danbor eta barrikak jo 
xedea lortu arte, 
guk horretarako daukagu 
makina bat elkarte, 
ekaitzean eman eta 
gero hainbeste tarte, 
bareak ekar ditzala 
behar beste ostarte. 

2 

Danborradan parte hartu 
nahi dugu eskatzeko, 
ahalmena izateko 
edozer hautatzeko, 
jendea hurbil dadila 
gurekin saiatzeko, 
danborrekin gogoaren 
desirak obratzeko. 

3 

Barriken hotsak plazetan 
hasiko direnean, 

Sarriegi sentituko 
dugu aldamenean, 
martxak sustraitu direnez 
geure oroimenean, 
entzungo dira gogara 
biziko garenean. 

4 

Burrunbarekin presoak 
ditugu hunkituko, 
iheslarien musuak 
erabat alaituko, 
errepresioa dugu 
errazki ahituko, 
jo eta jo gatazkaren 
hesia gaindituko. 


5 

Danborrada estatuen 
legeak aldatzeko, 
ekonomia onesta 
herrian finkatzeko, 
danbadekin miseria 
gorria uxatzeko, 
etxebizitzen afera 
zuzenki eratzeko. 

6 

Danborrada mundiala 
Ama-Lurra zaintzeko, 
burugabeki garbia 
dena ez zikintzeko, 
Euskal Herriko geroa 
sorgor ez birrintzeko, 
haurrei ongizatea 
osorik eskaintzeko. 

7 

Danborrada euskaldunak 
senak hobetu ditu, 
berdintasunaren alde 
jendea da mugitu, 
danbor-jotzaileen grinak 
zin-zinez poztu gaitu, 
etorkin xaloek dute 
auzolana bizitu. 

218 

8 

Zotzekin iratzartzen da 
zirrararen soinua, 
barrikekin hasten, banda 
musikaren doinua, 
“Tatiago” joz badator 
goizeko errainua, 
eguzkiaz har dezagun 
askatasun bainua. 


2016ko ekainaren 26an 


533 

Antzinako hobenak sendatzeko 
1 

Antzinako erruak oroituta 
kontzientziak maiz epaitzen nau, 
bizitzan egin ditudan hutsekin 
makur jardun nintzela diost, 
amesgaiztoek ordu txikietan 
krudelki asaldatzen naute, 
etsipenak ez dit ikusten uzten 
arimaren alde aratza. 

Burmuinean ez da izpirik sartzen 
lagun liezadakedan ezer, 
amildegiaren ertzean ei naiz 
porrot egin zuen gaztea, 
xedeak ez ditudalako zertu 
kemena galdu dudalako, 
oraina niretzat beltza delako 
agian geroa bezala. 

2 

Tristuraren ohean esnatu naiz 
arranguraren besoetan, 
bizipoza ziplo beheratu zait 
auskalo goratuko zaidan, 
etzanda ilusio barik nago 
galtzailea egoten den lez, 
sentimenduak gutxienez diost 
220 “ cz ezazu bizinahia gal ”. 

Bakarrik nekez lortuko dudanez 
maitasunak xaxa nazala, 
egintza zuzenak oroit ditzadan 
damuak bakean utz nazan, 
arrats oskorriak itzul daitezen 
laztan eta zirri xaloak, 
maitea, berriro ikus dezadan 
zeure irriaren zerua. 


2016ko uztailaren 3an. 


534 

Batasuna xedera heltzeko 
1 

Batasuna ez dezala inork hautsi 
presak ez ditzala bihotzak zitaldu, 
historia ez dadin errepikatu 
helmuga ez dakigun berriz urrundu. 
Bananduta etsaiaren mende gaude 
bere asmo makurren esanetara, 
iraganak hori erakutsi digu 
porrotek sarri gogoan dioskute, 
intxaurrondoak sustraiak behar diru 
intxaur mardulak oparo eman ditzan. 

222 


2 

Xedera heltzeko bide asko daude 
lauak, pikoak, luzeak, sasitsuak... 
abagunea zintzoki aztertuta 
nondik abiatu hautatzen ohi dugu. 
euskal herriak merezi duelako 
auzolanean gogoz jaso dezagun, 
kemena lanabesa izan dadila 
maitasuna kidekoen erregaia, 
geurean goizero iratzar gaitezen 
askatasunaren irrintziarekin. 


2016ko uztailaren 3an 


535 

Ilunaldia gainditzeko bitarteko batzuk 
1 

Euskal zoruan bortxaz zelako 
pausatu ilunaldia, 
ordutik hona lehian gabiltza 
itzul diezagun argia, 
bozgorailua maiz darabilgu 
entzun dadin irrintzia, 
ezlekuetan jakin dezaten 
datorrela goiztiria. 

2 

Pankartan gorriz idatzi dute 
“lor dezagun utopia”, 
auzolanean egoki dugu 
sendatuko Lur eria, 
herriko plazan zintzilik dago 
esperantzaren egia, 
egoismoak behingoz gal dezan 
bihotzondoan habia. 

“Pobretasunak trista ez zaitzan 
konpartitu ondasunak”, 
osatu dugun mosaikoa du 
eratu gazte sendunak, 
hori nahi dugu egin dezala 
mendebalde ahaldunak, 
haurrak gosez ez ditzan xahutu 
kapitalismo jatunak. 

224 

4 

Banatzen ari garen orrixkak 
“gerlarik ez” du eskatzen, 
tamalez armen salmentak nonahi 
ari dira emendatzen, 
ez dezan inork jarrai munduan 
hondamendia pairatzen, 
geurean zintzo hasiko gara 
desobedientzian batzen. 


5 

Hondartzan sakon markatu dugu 
“eten etxegabetzeak!!”, 
eskubide hau berma dezagun 
guk eta udaletxeak, 
hiri honetan edonon daude 
alferki hutsik etxeak, 
denontzako lain eman dezake 
zuzentzaren baratzeak. 

6 

“Herrian jaio, bizi eta hil 
edertasuna zainduta”, 
whatsapp-en bidez ikusi dugu 
esaldia zabalduta, 
denon ardura da ez uztea 
ingurumena hilduta, 
biharko haurrak oraingoak lez 
goza dezan sorginduta. 

7 

“Esan tinko ez matxismoari” 
txosnetan dugu pintatu, 
jaiak hemen nahi ditugulako 
giro onean dastatu, 

“ez, ez denez bai”, erabakia 
onartu eta sustatu, 
berdintasuna grinaz dezagun 
harremanetan ziztatu. 

126 

8 

Zera hauekin ariko gara 
kontzientziak elikatzen, 
lurraldea tai gabe joan dadin 
gizatasunez askatzen, 
kolore denak jardun gaitezen 
euskaraz jator mintzatzen, 
elkartasuna ahinztatuta 
jendartea oneratzen. 


2016ko uztailaren lOean 


536 

Noizbait gu izan gaitezen 
1 

Gu ezin gara euskaldunak izan 
gaur egun debekatuta daukagu, 
estatuek agintzen dutelako 
inon ez digute izaten uzten, 
kirolean, kulturan, lan arloan... 
zer garen ezin dugu klarki esan. 
Espainolak edo frantsesak gara 
Madril eta Parisen arabera, 
kulturalki estu lotzen gaituzte 
berdin ezarritako hizkuntzekin, 
menpean gauzkatenez dioskute 
ez daukagula beste aukerarik. 
Ikurrina ospe barik daukagu 
bandera zapaltzaileen ondoan, 
euren poliziak nonahi dabiltza 
ohar gaitezen zigorra nork duen, 
nortasuna oro har ahulduta 
maiz gure burua ukatzen dugu. 

2 

Erabat nazkatuta gauden arren, 
kinka larriari men degiogu, 

“gure esku dago” tinko diogu, 
gutxitan ausartzen gara ordea, 
hola burujabetza kimera da 
Europan ez gara existituko. 
Zezenak eta oilarrak diote 
guretzat hoberena zer omen den, 
228 euren koloreak janzten ditugu 

himnoak nahitaezko dantzuzkigu, 
behin bakarrik bizi gaitezkeenez 
kontraesan hori onartzen dugu. 
Erantzukizuna ezin diegu 
kirolari gazteei egotzi, 
euskal selekzioen helburua 
lehen lez, orain, denona delako, 
auzolanean kemenez jardunda 
amets dagiguna izango gara. 


2016ko uztailaren 17an 


537 

Iruñea aldatu zenean 
1 

Rajoy eguerdian erabat haserretu da 
ikurrina dilindan ikusi duelako, 
lehengo Iruñea hura hobesten zuen 
euskal sentiera diskriminatzen duena. 
Orain eskuindarren erara iraintzen dabil 
euskaldunak gaizkileak garela esanez, 
kolore bakarreko Espainia maite du 
guk gure lurraldea kolorez blai nahi dugu. 

2 

Sanferminetan giro sanoa usaintzen da 
jaiak aurten bortxa barik hasi direlako, 
ikurrina balkoian eskegi dutelako 
enparantzan bizipoza nagusi delako. 
Txupina udaletik zerurantz partitu da 
zapi gorriek karrikak beztitu dituzte, 
Rajoyri gaur hestegorria garraztu zaio 
presoari aldiz sentimendua gozatu. 


2016ko uztailaren 17an 

538 

Ramadanaz 

1 

Ilberriaz hasi da 
ohi lez ramadana, 
Alak agindu zuen 
Mahomak esana, 
espetxean dirudi 
zaila betelana, 
udaran lar berotzen 
delako porlana, 
fedeak du ordea, 
zaintzen musulmana, 
leitzen duenean 
zirraraz Korana. 


2 

Ramadana omen da 
egintza irmoa, 
otoi egin Mekarantz 
zuzenduta soa, 
apalduta bihotza 
eta desioa, 
jan eta edan barik 
sakrifizioa, 
gauaz asetzen dira 
ondratuz jainkoa, 
zeruan gozatzeko 
noizbait betikoa. 


3 

Marxek esan zuen zer 
den erlijioa, 
islama besteak lez 
ei da opioa, 
bertan oparo bizi 
delako goikoa, 
denaren beharrean 
sorgor behekoa, 
ramadanak ez die 
aldatzen gogoa, 
herria izan dadin 
klaserik bakoa. 


4 

Nahiz islamak dioen 
“gu bakea gara”, 
ramadanak urtero 
bortitza du kara, 
maiz gerrak eragiten 
baitio ikara, 
musulmanen arteko 
herrak lurrikara, 
gizatasuna itzul 
dadin arimara, 
joan dadila Meskita... 
eta Elizara. 


2016ko uztailaren 24an 

1954.06.08 : Gurasoen ezkontzaren 
argazkia 

1 

Ezkontzaren eguneko argazkia 
zaharra denez ez da kolorezkoa, 

San Andres elizaren eskaileretan 
etxekoekin irribarrez zaudete, 
oturuntzan, jakina, ez nintzen egon 
erraz irudika dezaket ordea. 
une horren garrantziaz jabetuta 
zuei begira luze egoten naiz, 
kartzelan zuen izanak gidatzen nau 
samurtasuna oroitzen dudalako. 


2 

Mallorcan eztei-bidaia igarota 
atsegina zer den ikasi zenuten, 
itzuleran etorkizuna hasi zen 
taupadak konpartitzeko ibilera, 
geroago semeak etorri ginen 
ongizatea oro ezagutzeko. 
Ekainaren zortzian topa ohi dagit 
argazkian niniak pausatzen ditut, 
maitasunari esker jaio ginenez 
“geure bizitza zarete” diotsuet. 

2016ko uztailaren 24an 

Salaketa politiko batzuen kontra 
1 

Iritsi da eguna esateko 
uste duguna ez dela egia, 
ahaldun batzuk makurrak direla 
euren keinu atseginak faltsuak, 
bakeaz gartsuki hitz egin arren, 
ez dutela gatazka konpondu nahi. 
Irriarekin limurtzen gaituzte 
dotoreziaz erraz konkistatzen, 

234 euskararen kontrako erasoak 
zuritzen aritzen dira ordea, 
eliteko kirola lehenetsiz 
euskal kultura zokoratzen dute. 
Itxurakeria sala dezagun 
lurraldeak geroan iraun dezan, 
ongizatea ez diezaguten ken 
gabeziak zinez ase ditzagun, 
gizatasuna sakon sustrai dadin 
politikaren lur ez-etikoan. 


2 

Politiko batzuek dihardute 
ingurumena erabat kutsatzen, 
kapitalistekin bat datozenez 
demokrazia makaltzen digute, 
poliziak bizkor darabiltzate 
berekoien xedeak bermatzeko. 

Ez iezaiezue botorik eman 
gure kontura bizi direnei, 
gehiengoaren alde egin ordez 
bankuak hobesten dituztenei, 
klase mailak ez daitezen desager 
gazteak lan barik dauzkatenei. 
Goikoen morroi petralak direnak 
gobernuetatik egotz ditzagun, 
jendartean abian jar gaitezen 
basamortu lehorretik oasira, 
ankerren distopia ilunetik 
utopia distiratsu morera. 


2016ko uztailaren 31 an 

2016.05.07: Ataramiñeren auzolanekoei 
maitasunez 

1 

Ataramiñeren auzolan xaloa 
giro onean burutu duzue, 
bidean gaudelako joan zirenekin 
aurrera goaz askatasunerantz, 
bost udazken barru elkartuko gara 
gatazka gaindituta gerta dadila. 

Ziegan atseginez pentsatzen ari naiz 
zuen ekintzaren edertasunaz, 
sentimenduz eta jator arituta 
hurkoa poztu genezakeela, 
hartu-eman zintzoekin sortzen dela 
herri baten nortasunaren xarma. 


2 

Liburua gustura irakurri dut 
emaitza bikaina izan delako, 
elkartasunaren taupadak dantzuzkit 
neure bihotzean zaudetelako, 
bidetik xedera iritsiko gara 
lurraldea hobea izan dadin. 
Akondian ihintzaz blaituko gara 
urteko goizik magikoenean, 
izpilikuaz eztituko ditugu 
borrokak eragindako ajeak, 
zoriontasuna lilituko zaigu 
zuen lako euskaldunei esker. 


2016ko uztailaren 31 ean 

Pulse-n ostadarraren banderak dilindan darrai 

1 

“Pulse”n daude gay urguilukoak 
musikaren abaroan, 
samurtasuna nabaritzen da 
desioaren giroan, 
sentimenduek berba dagite 
zirrararen aretoan, 
aurreiritzi burugabeak 
uzten dituzte kanpoan. 

238 

2 

“Pulse”n zebiltzan dantzan ostadar 
garbiaren gizakiak, 
erraz zituen armak erosi 
homoforo bakartiak, 
kupida barik hil zituenak 
denak omen ziren gay-ak, 
sena kaltetu zion irentsi 
zuen ideologiak. 


3 

Faxista hasi zenez hil arte 
maitasuna tirokatzen, 
Orlandon ari dira sendunak 
lo egin barik altxatzen, 
nork aginduko zion “has zaitez 
bekatariak zanpatzen?” 

Alak dirudi ez dituela 
sinesdun batzuk gidatzen. 

4 

Homosexualak zeuzkan ituan 
Alaren jarraitzaileak, 
arrazismoak izaten ditu 
gertu halako aleak, 
tinko beharko ditugu bete 
enparantzak zein kaleak, 
boteretik at laga ditzagun 
eskubide-motzaileak. 

5 

Homofoboak eta matxistak 
bortxa dabiltza goratzen, 
halakoetan atzerakoiak 
ospatzeko dira batzen, 
euren ahutzak lerdez gainezka 
ditut gaur irudikatzen, 
mendetan ari da gorrotoa 
gizatasuna hondatzen. 

240 

6 

Hartu-emanak babes ditzagun, 
sexualitate sanoak, 
inork ez diezazkigula ezar 
inon araudi eroak, 
txoko alaia odolez blaitu 
duenez homofoboak, 
ozen diot “ez dezala goian 
jaso ustezko jainkoak”. 


7 

Gay izaera dago estatu 
gehienetan zigortuta, 
askatasuna behar duenak 
Idatzi du penatuta, 
so tristatuak edonon daude 
Orlandora zuzenduta, 
lili zimelak bizi daitezen 
ametsetan mardulduta. 

8 

New York-en gogor borrokatuz zen 
sortu gay mugimendua, 
hegan tai gabe nonahira joan da 
kide haien eredua, 
geroztik ari da emendatzen 
kontzientzien kopurua, 
maitasun eder hori delako 
Ama-Lur bezain purua. 


2016ko abuztuaren 7an 

Garbiñeri 


1 

Garbiñe Muruguza tenislari aparta da 
bere maisutasuna edonon erakutsi du, 

Roland Garros-en garaikurra jaso duelako 
gurean zaleak erraz bereganatu ditu, 
kirol ibilbidea adi jarraituko dugu 
orain lez bihar, joku bikaina txalokatuko. 
Kazetariek nongoa den bizkor dioskute 
hamaika nazionalitate dauka horregatik, 
venezuelarra omen da hantxe jaio zelako 
kataluniarra, bertan ikasi zuelako, 
espainola, nortasun agiriaren arabera 
suitzarra, zergak Suitzan ordaintzen dituelako, 
gipuzkoarra, aitxa eibartarra ei delako, 
mundutarra berriz, harat-honat dabilelako. 


2 

Estatu bat ez garenez halamoduz gabiltza 
gutariko asko euskaratik at bizi dira, 
indarrez, nahitaez inposatu zigutelako 
soilik frantsesak zein espainolak izan gaitezke, 
hola nortasuna pitzatuta daukagulako 
isil geratuta ez garena onartzen dugu. 

Garbiñe gipuzkoarra nekez izan liteke 
geure herrialdea ez delako nazio bat, 
bere identitatea berdin zaigu ordea, 
nongoa izan nahi duen berak hauta dezala, 
Eibarren ohi dugun lez pozarren hartuko dugu 
Untzagan “Txoria txori” kantatuko diogu, 
Euskal Herria bereziki dotore janzten da 
ondratzeko sustraien lurrera datorrenari. 


2016ko abuztuaren l4an 

2015. urteko uda Kordoban 
1 

Kordoba udan sua bihurtu da, 
halaber, ohatzea sauna 
gauean izerditan blai jaiki naiz 
ura beharrez edatera, 
nahiz haizegailua gertu daukadan 
beroa jasangaitza baita. 
Arratsaldeak ziegan egosita 
satorrak lez pasatzen ditut, 
errezela leihoan ipintzen dut 
begiak ez zaizkidan erre. 


2 

“Hotza baino hobea da beroa” 
lehen edonori niotson, 
aurten tenperatura altuekin 
esaldi hori baztertu dut, 
berrogei gradurekin zaudelako 
zorabiatzeko zorian. 

Negua ospelez, uda egarriz, 
kulpa estatuarena da, 
ezlekua delako agonia 
Ama-Lur berriz bizinahia. 


2016ko abuztuaren l4an 


IBON MUÑOA ARIZMENDIARRIETA * UDABERRIAN BIZIKO GARA 


545 

2001.09.08 : Gurekin bizi diren Asier Heriz 
eta Iñaki Saezi 

1 

Asier, Iñaki, airean hegan laket 
Karakate eta Arrate artean, 
ziegan hola irudikatzen zaituztet 
246 goh-argia ñirñirka hasten denean. 

Hamabost urte zuekin ametsetan 
sakabanaketa edonoiz salatzen, 

Brieva izen polita madarikatzen 
Lurdesek sentitu zuena sentitzen. 

Arraten berria minez entzun zuten 
Soraluzen lez giroa ilundu zen, 
mendekuak ostu zizuen barrea 
goizero musuetan loratzen zaigu. 


2 

Iñaki, Asier, Karakaten bezala 
espetxeetan bizi zarete ere, 
bidean hil ziren gainerakoekin 
esperantzak konpartitzen ari gara. 
Nirekin isolamenduan zaudete 
Kordobako, Alcolea ezlekuan, 
aurreko hormari beha diogu 
“maitasunak oro askatuko gaitu”. 
Elkartasuna izan zinetelako 
zuen taupadak ez dira isilduko, 
txantxangorriak esnatzen direnean 
Ama Lurren sinfonia dantzuzue. 


2016ko abuztuaren l4an 

Distopiak aurtengo uztailaren hasieran 
1 

Distopiak gogor digu 
paparretik oratzen, 
gertaeren eraginez 
gaitu maiz asaldatzen, 
ziegan uztail hasiera 
nabil gaur arakatzen, 
berri batzuek begiak 
248 dizkidate zulatzen. 

2 

Sanferminetan dituzte 
andrazkoak bortxatu, 
tamalez jai askotan da 
hori bera gertatu, 
feminismoak dezala 
matxismoa galgatu, 
zaurian orbaina dadin 
behin betiko eratu. 


3 

Bagdad-en ramadanaren 
bukaeran odola, 

Europan dirudienez 
gutxi zaigu axola, 
gerrekin ezin da hazi 
bakearen arbola, 
ongia sustraitu dadin 
presta dezagun zola. 

4 

Europan arrazismoa 
berriro da sendotu, 
etorkinen kontra dira 
eskuindarrak lerrotu, 
murritz dadin behar dugu 
elkartasuna lotu, 
ideia askatzaileak 
jendartean umotu. 

Errauskailua nahitaez 
nahi dute inposatu, 
Zubietan kosta dena 
kosta dela paratu, 
“Gipuzkoa zutik” eta 
“GuraSOS” dira batu, 
Foru Aldundiak dezan 
asmoa deuseztatu. 

250 

6 

AHT txarrak darrai 
izadia birrintzen, 
osasunak, heziketak... 
dihardute ordaintzen, 
obrekin ongizatea 
ari dira mirrintzen, 
lur honen etorkizuna 
burugabe lorrintzen. 


7 

Madrilen mozal legea 
presaz dute prestatu, 
plazetatik nahi gaituzte 
horrela kanporatu, 
eskubideak beharko 
ditugu defendatu, 
askatasunaren alde 
larderiak ukatu. 

8 

Kontu hauekin dakusat 
egoera kaskarra, 
distopia gainditzeko 
falta dugu indarra, 
presoak zinez daukagu 
horretako beharra, 
zuekin eraikitzeko 
“Utopia” gabarra. 


2016ko abuztuaren 21 ean 

Euskal kantagileei 


252 


1 

Umetan euskal doinuekin hazi nintzen 
neure sentiera gozo zuten astintzen, 
jaiero gertatzen zen nerabezaroan 
irratiarekin oheko abaroan. 

Uhinetan kantu bat ari da hedatzen 
ez nau lehen etxean adina xarmatzen, 
ziegan nekez senti dezaket zirrararik 
ez dudalako entzuten gure kantarik, 
idazteko on denez musiken marmarra 
beste kulturekin asetzen dut beharra. 

2 

“Ahul dago euskaraz dagigun musika” 
mantra hori sarritan dantzut errepika, 
maite zaituztegunak gaude kezkatuta 
erosleak zauzkatelako baztertuta. 
Euskal kantuaren ospea da txikia 
baina gure esku dago erabakia, 
alda dezagun lar eskasa den ohitura 
munduan ibil dadin abesten nongura, 
plazara irten dadila elkartasuna 
bardoak eduki dezan etorkizuna. 


3 

Beltza da gal daitekeela sinestea 
bertan zin-zinez daukagun kalitatea, 
kantagileak dakuskigunez urritzen 
belardi lehorra has gaitezen bustitzen. 
Zoriontsuak ginelako elkarrekin 
kantuan jarraituko duzue nirekin, 
txistuka nabil porlanezko patioan 
aire ugari dauzkat gordeta gogoan, 
kideekin ordu hauek dira eztiak 
konpartitzen ditugulako abestiak. 

4 

Helduko da askatasunaren mezua 
berriak oro alaituko dit musua, 
kantari minek ez nauzue aspertuko 
herrian naiz berriro zuekin batuko. 

Kide zintzoekin itzulita herrira 
nire desirak berehala bete dira, 
sarri nioen “baietz hunkitu geroan!!” 
“Baldorba’z ziplo gertatu zait aretoan, 

“Oi ama Euskal Herria” ari naiz kantatzen 
ortzian izarrak dakuskit distiratzen. 


2016ko abuztuaren 28an 

Batasuna askatasunaren giltza delako 
1 

Ihintzak laztandu ditu 
Urbiako zelaiak 
goizeko printzek dituzte 
laga gero dirdaiak, 
belarra hasiko dira 
murtxikatzen ardiak, 
batasun hutsik gabea 
254 osatzen du mendiak. 

2 

Batasun eza da sarri 
guk duguna sufritu, 
etxean behingoz ditzagun 
ika-mikak eztitu, 
prozesua ez dezagun 
burugabe txikitu, 
ameskaitzak ez ditzala 
esperantzak urritu. 


3 

Inork ez baitu osorik 
izaten arrazoia, 
baina hurkoari azkar 
diotsogu etoia, 
zergatik ez dugu kentzen 
gorrotoaren lohia, 
eta herria hobesten 
izan ez dadin ohia? 

4 

Maiz behaztopatzen gara 
harri berberarekin, 
denbora alferrik galtzen 
dugu haserreekin, 
gatazka gaintzeko goazen 
zintzoki elkarrekin, 
zehatz-mehatz bat eginda 
abagunearekin. 

Itzela iruditzen zait 
erleen batasuna, 
prestuki burutzen dute 
hil arteko jarduna, 
gure praktika ordea, 
ez da horren txukuna, 
hola ez dugu erlauntza 
eraikiko laguna. 

256 

6 

Zertan gabiltza porrota 
etsaiei opatzen? 

Ez dago askatasunik 
batasuna zartatzen, 
elkartuta joango gara 
indarra emendatzen, 
Euskal Bidearen xarma 
jendartean hedatzen. 


7 

Batuta soilik egingo 
dugulako bidea, 
mintzatuz beharko dugu 
ekidin uholdea, 
horixe zinez delako 
joan zirenen oldea, 
lokatzik gabe, ituan 
jar dezagun xedea. 

8 

Amesten dut ez dugula 
izana lurpetuko, 
onura den batasuna 
ergelki hondatuko, 
ezlekuetan gaudenok 
baitugu eskertuko, 
sasoi jorian ditugu 
gereziak batuko. 


2016ko irailaren 4an 

Kartzela hondartzan, hondartza kartzelan 
1 

Kemenez zarete, itsas hegian bildu, 
Zarautzen kresalak, laztandu zaituzte, 
eguraldi onak dakarren haizetxoak, 
oihal mezudunak, kulunkatzen ditu. 
Eguzkiak daki, pairatzen duzuena, 
printzek zaituztete, gozoro agurtu, 

258 sakabanaketa, salatzen zabiltzate, 

hondartzan daudenak, ohartu daitezen, 
nahiz kinka galerna, bezainbat larria den, 
herrak ez dizue, irria estali. 


2 

Denbora berean, paseatzen gabiltza, 
isolamenduko, etxarte batean, 
ikusgai dauzkagu, hormak eta zerua, 
kurloiek zigorra, oneratzen dute. 
Hur ez egon arren, zuekin batu gara, 
hegan garelako, ziplo abiatu, 
guretzat zin-zinez, maitasuna zarete, 
maiz dizkizuegu, oparitzen txerak, 
elkar dugulako, ametsetan ikusten, 
euskal herrietan, esnatuko gara. 


2016ko irailaren 11 an 

Gorrotoa versus maitasuna 
1 

Estatu kapitalista, versus berdintasuna, 
Estatu Islamikoa, versus zuzenbidea, 
patriarkatza bortitza, versus feminismoa, 
inperialismo lapurra, versus sozialismoa, 
arma ekoizle ankerra, versus gizatasuna. 

260 bankari lukurrerua, versus elkartasuna... 
Askatasuna, bakea, giza eskubideak... 
bakoitza bere aldetik, ezdeusak omen dira, 
gogoz ora diezaiogun, iraultza sendunari, 
aska gaitezen irentzen, gaituzten gudetatik. 


2 

Ama-Lurra bezainbeste, naturala delako, 
kultura askatzailea, zabaldu behar dugu, 
aniztasuna sustraituz, herriak has daitezen, 
elkarri esku emanik, kontzientzien zelaian, 
jendarteak horrelaxe, aukera izango du, 
pobrezia, gosetea... osatzeko betiko. 
Munduak oro gura du, feminismo xaloa, 
estrukturala den bortxa, behingoz desager 
dadin 

matxismoari mozteko, erpe erasokorrak, 
zuzen irabaz diezaion, maitasunak herrari. 


2016ko irailaren 11 an 

2015.09.02 : Mediterraneoan ito zen Aylan 
Kurdiri 


1 

Aylanen argazkiak 
zaitu asaldatu, 
olatuetan dugu 
sorgor amatatu, 
ez dugulako gerra 
Sirian geratu, 
mugak ditugulako 
zekenki zerratu. 

2 

Mareak zuelako 
haur hila bueltatu, 
jende sendunak ziren 
Europan esnatu, 
eskuindarrak ordea, 
dira ernegatu, 
lur jota daudenekin 
maltzurki jokatu. 


Faxisten erruz zaizu 
estutu bihotza, 
gogoan dakusazu 
Aylanen hilotza, 
kontzientzian dantzuzu 
zuzena den hotsa, 
“Europa ez dadila 
izan heriotza!!” 

4 

Irudiak gogor du 
edonor samindu, 
gorpu zurbil txikiak 
mundua muzindu, 
oroitzan ez dakigun 
haurtxoa birrindu, 
datozenak ditzagun 
hurkoak lez zaindu. 


5 

Aylanek ordaindu du 
gerraren malura, 
hipokresiak dauka 
dramaren ardura, 
armen salmenta ohi da 
bankuen onura, 
estatuek babesten 
dute handigura. 

6 

Haurtxoen etxekoak 
daude uzkurtuta, 
ihes joan zirenetik 
arras penatuta, 

Sirian laborria 
dago errotuta, 
itsasoan hamaika 
amets urpetuta. 


7 

Geurean zintzo dira 
udalak mugitu, 
gerrak ditugulako 
sarritan sufritu, 
errefuxiatuak ez 
daitezen larritu, 
elkartasuna tinko 
dezagun bizitu. . 

8 

Sentieran dabiltza 
Aylanen pilpirak, 
ez ditzala isildu 
herraren zingirak, 
esperantzan gabiltza 
osatzen desirak, 
haurrek ikus ditzaten 
izarren distirak. 

2016ko irailaren 18an 

2015.11.13 : Hollandek gudan gaude esan 
zuen gaua 

1 

Tiro eta leherketak, argiaren hirian, 
zorua odolez blai, malkoz hezetuta, 
zubietatik joan dira, Senako maitaleak, 
Parisen ilundu da, zeru izartua, 

Frantzian izua dabil, Sirian, Iraken... lez, 
bost mila urte gudan, bakea sastatzen. 
Munduan bortizkeriak, gotorki agintzen du, 
armadek hondamena, inposatzen dute, 
egoismoak ohi digu, elkartasuna osten, 
kapitalismo gaitzak, esperantza hiltzen, 
estatu eta sinesmen, burugabeen ordez, 
itzul dadila, otoi, giza izaera. 


2 

Hollandek zakar esan du, “Frantzia gudan 
dago”, 

ankerra horretako, betidanik gertu, 
gerizatu beharrean, giza eskubideak, 
hemen eta edonon, baztertzen ditugu, 
bakea hezkuntzarekin, zertzen dela diote, 
zintzo konpartituta, ondasun aratzak. 
Harrapaketa inoizka, ez delako zilegi, 
zuzentza lant dezagun, bengantzaren ordez, 
europarrak has gaitezen, Mundua oneratzen, 
suntsitu beharrean, oasia zaintzen, 
bortxa behar duenari, arduraz diotsogu, 
“zuzenki jardun zaitez, esan gudarik ez!!” 


2016ko irailaren 25ean 

Bestea gu izan dadin 


1 

Bestea baduzu, sorgor ukatzen, 
ez duzu inor, maitatuko, 
ukabila zakar, zuzendu barik, 
adeitasunez, esku eman, 
etorri berriak, ezagut dezan, 
hautatu duen, lurraldea. 
Harrera gozoa, izan dadila, 
mikatza izan, beharrean, 
estatuak legez, ez inposatu, 
aditu bere, arrazoiak, 
osatzen ari den, aniztasunaz, 
berdintasuna, erro dadin. 


2 

Bakea delako, gizatasuna, 
ez zaitez izan, arrazista, 
atsegina zintzo, lurrin ezazu, 
migratzailea, lasai dadin, 
ongi tratatua, jator jardunda, 
ken iezaiozu, arrangura. 

Jakin dezan lur hau, berea dela, 
auzolanera, gonbidatu, 
konpartitu penak, eta ametsak, 
irriak eta, desioak, 
sentierak klarki, esan diezaion, 
gu beste dela, euskalduna. 

2016ko irailaren 25ean 


267 


554 

Txiki, Otaegi, Baena, Sanchez Bravo eta 
Garcia Sanzi 

1 

Gudarien eguna 
iristen denean, 
izar gorria ñir-ñir 
zeru gorenean, 
bost minak fusilatuz 
hil zituztenean, 
goiztiriko argia 
hasteko unean, 

268 lainopea sartu zen 
geure larrainean. 

2 

Berrogei urte dira 
ordutik pasatu, 
tamalez amnistia 
ziguten ukatu, 
bakearen usoa 
zenez hegaldatu, 
egoera larriak 
gaitu maiz sastatu, 
borrokak diezagula 
irria opatu. 


3 

Zirrararen data da 
klarki oroipena, 
gugandik kanpo kasik 
oroitzen ez dena, 
guk ez dugu ahaztu 
Francoren eztena, 
bere bizitza izan 
zelako krimena, 
berea baita jazo 
denaren hobena. 

4 

Joan zirenak ondratuz 
gara sentimena, 
berdin begiramena 
eta gogamena, 
ekarri zigulako 
bortxak alamena, 
argi diogu zein den 
gure hitzarmena, 
“herri hau izango da 
denon hautamena”. 

5 

Ahaztura delako 
zokondo beluna, 
zintzo eratzen dugu 
Gudari Eguna, 
gatazka gaintzea da 
zinez nahi duguna, 
kate barik dezagun 
lor askatasuna, 
herritarren arteko 
begikotasuna. 

270 

6 

“Gudari Eguna” da 
guretzat omena, 
dena emanda zendu 
zirenen orena, 
garbiki entzun baita 
irrintzi ozena, 
krabelinek dezaten 
senti hunkipena, 
xedeak zeratzeko 
daukagun nahimena. 


2016ko urriaren 2an 


555 

2015.07.14 : Niza, Bagdad bihurtu zen 


1 

Bi kamioik zuten, uztaila birrindu, 
Niza eta Bagdad, malkoz blaitu ziren, 
ramadana eta, su artifizialak, 
arima ilunek, estali zituzten. 
Bengantzak zituen, trepetak mugitu, 
frantziarrak eta, xiitak hiltzeko, 
historian zehar, halakoak asko, 
boterea bortxaz, lortzen ei delako. 
Harrapariaren, ideologiak, 
sinesmen hutsalen, metxa isiotzen du, 
bakea ezin da, “gerran gaude”, izan, 
baizik “ondasunak, konparti ditzagun”, 
jendarte moreak, ordezka ditzala, 
patriarkak eta, kapitalismoa. 

Bagdad eta Niza, hain urrun, hain gertu, 
herraren atea, ohi lez zabaldu zen, 
kontsumismo basak, miseria dakar, 
aitzakia dio, eskaintzen bortxari. 
Elkartasunean, eratuko gara, 
egoismo gaitza, behingoz lurpetzeko, 
sinesdun eroak, desager daitezen, 

272 onura mardula, zinez etor dadin. 

Etsita putzura, eror ez gaitezen, 
fedeen gainetik, etika senduna, 
izarrak liluraz, begiets ditzagun, 
herrien arteko, auzolan zintzoa, 

Bagdad, Niza eta, nonahiko biktimek 
hilak bizinahiaz, gogora ditzaten. 


2016ko urriaren 9an 


556 

Laurogei urte asaben nahiak hozitu nahian 
1 

Francoren joranak, eta gorrotoa, 
asabek larrutik, ordaindu zituzten, 
zortzi hamarkada, joan dira jadanik, 
geurean izuan, amildu ginela, 

Turkian gaur legez, porrot egin zuen, 
estatu-kolpea, gerra bihurtu zen, 
hobiak oraindik, topatzen gabiltza, 
maitez ondratzeko, erail zituztenak. 

Hcrri zaurituan, egoera latza, 
ausardiaz ziren, hasi borrokatzen, 
frankisten ahutzak, indarge zitezen, 
xextra izan zedin, demokratikoa, 
militarrek berriz, zanpa ez gintzaten, 
euskara bizirik, ezagut genezan, 
bake beregaina, besarka dezagun, 
lur hau izan dadin, soilik nahi duena. 

Militarrek dute gogorki agintzen, 
estatuen alde, boterea zaintzen, 
Espainia beste, Turkia maltzurra, 
herriak dituzte, maizko konkistatu, 
horrela gaude gu, eta Catalunya, 
daude han, Kurdistan eta Armenia, 
elkarlan zintzoak, lagun diezagula, 
askatasunaren, bidea urratzen. 

274 Francok zuelako, drama martxan jarri, 
estatu-kolpea, gerra, diktadura, 
inposatutako, konstituzioa, 
larogei urtetan, sufritu ditugu, 
hau gainditzeko zera, zeratu dezagun, 
bortxarik gabeko, lur eskuzabala, 
historiak ditzan, faxistak zigortu, 
asaben ametsak, hozitu daitezen. 


2016ko urriaren 9an 


557 

Zeure naturari 


1 

Gaztetasuna poliki 
delako amatatzen, 
diostazu soina ari 
zaizula eraldatzen, 
kontu naturalek erraz 
gaituzte durduzatzen, 
nekez gara izakiak 
garela konturatzen. 

2 

Gaztaroa joan zitzaizun 
orain zara andrea, 
zorionez ez da hori 
zerbait txarra ordea, 
egoki senda dakizun 
adinaren ajea, 
izan zaitez tinko zeure 
oldozpenen jabea. 

Estrogenoen galera 
ez da endekapena, 
baizik barrenean zaizun 
gertatu moldapena, 
nahiz halako aldaketak 
dakarren etsipena, 
maite zaituzten minekin 
gainduko duzu pena. 

276 

4 

Agian beste batzuk lez 
guritzen ari zara, 
ez ezazu gal denbora 
beha mirailetara, 
saia zaitez inguratzen 
bizinahia baitara, 
gazte edo zahar izan 
zu izango baitzara. 


5 

Kirola eta kulturaz 
zain ezazu burua, 
osasunarentzat ohi da 
bidexka segurua, 
prestatu zure gorputza 
izan dadin malgua, 
jakintzaz beztitu zaitez 
ahazteko negua. 

6 

Gogoan daude hainbeste 
ohitura eta arau, 
sentimenduak diotsu 
“zentzuak zuzen dirau”, 
hogei urte izan edo 
berrogeita hamalau, 
zoragarria zarenez 
biziko zara lau-lau. 

Nortasun adoretsua 
ez zaizu agortuko, 
aspaldiko desioak 
zaizkizu lilituko, 
eguzkiak gozo zaitu 
printzekin suspertuko, 
maitasunak txeraz dizu 
gorputza hobetuko. 

278 

8 

Irri freskoa joan zaizu 
baina ez atsegina, 
biziki maite dut zeure 
izaera bikaina, 
arrosa ez izan arren, 
izan zaitez sorgina, 
horrela gutxitan dugu 
oroituko adina. 


2016 ko urriaren 16 an 


558 

Ongizatearen bakean bizi gaitezen 
1 

Berriekin haserre, altxatu naizelako, 
kontzientziak hitzez hitz, idazteko esan dit, 
gerra eta bengantza, gaitzesten ditudala, 
gizakien arimak, belzten dituztelako, 
handiak duelako, txikia menderatzen, 
xedea ondasunen, lapurreta delako. 
Jainkoak noiz edo noiz, agindu zielako, 
monarkiek herriak, erdizkatu zituzten, 
antzinan patriarkek, zekenki zegiten lez, 
bortizkerian zuten, boterea eratu, 
giza eskubideak, onartu ziren arren, 
estatuek darraite, bidegabe jarduten. 
Kapitalismoak du, bakea nahita mintzen, 
fede zoroak berriz, paradisua txartzen, 
gezurrekin errazki, balakatzen gaituzte, 
kontsumismo azturek, sistema bilakatzen, 
zibilizazioa, garela uste dugu, 
baina geure hizkuntza, baztertzen ari gara. 

Jaio nintzenetik naiz, indarkerian bizi, 
handikiek dituzte, armak azkar ekoizten, 
inork ez dezan pasa, larderiaren marra, 
demokrazia denon, hitza izan dadila, 
elkartasunak ditzan, hondamenak saihestu, 
zakarki kentzen ordez, ematen has gaitezen. 
Herriak behingoz zuzen, adiskide daitezen, 
zergatik ez ditugu, armadak deusestatzen? 

280 Agian utopia, ez dugu zeratuko, 

eskutik oratuta, hur gintezke ordea, 
konpartituz hobeto, biziko garelako, 
naturak digulako, suspertuz eskertuko. 

Ez dugu nahi bortxaren, kiratsa jasaterik, 
baizik gizatasunaz, mundua lurrintzea, 
feminismoa sendo, egonkortu ahala, 
patriarken habeak, erortzen joango dira, 
gu islandiarrak lez, jaikiko garenean, 
ongizatea soilik, ekoitziko baitugu. 


2016 ko urriaren 23 an 

Elea eta plazak Rajoy eta Hollande gaintzeko 
1 

Rajoyk esan du, jada bukatu 
direla tontakeriak, 
baina gatazka ez konpontzeko 
dagitza ergelkeriak, 
enegarrenez atera ditu 
gu pitzatzeko ziriak, 
lurraldean ez ditzagun inoiz 
bizi libre goiztiriak. 

2 

Rajoy makurrak ez daki zuzen 
marrazten demokrazia, 

Hollandek berriz sorgor darabil 
errepresio gazia, 
bi presidente hauek dutenez 
zutik jarri malezia, 
abian hasi gara xederantz 
gaintzeko hala hesia. 

Biek Baigorrin atzeman zuten 
erakundearen nahia, 
bakea baino nahiago dute 
bazkatzea gerren saia, 
herrian ari gara prestatzen 
lurra iraultzeko laia, 
narotasunez simaur dezagun 
esperantzaren zelaia. 

282 

4 

Bai Rajoy eta bai Hollande entzun 
“tinko dugu jarraituko”, 
zuen legedi maltzur ankerrak 
ditugu ezereztuko, 
klarki diogu gu ez garela 
horien segadan sartuko, 
gaurko herria ez da minaren 
lubakian trabatuko. 


5 

Aizue herri hau izango da 
aukeratuko duena, 
ez daitezela oldar armadak 
hedatzeko etsipena, 

Europak behingoz onar dezala, 
herrialdeen nahimena, 
zuzentza ñir-ñir pitz dadin baita 
modurik egokiena. 

6 

Hamaika kalte sufritu dugu 
jardunda euren tresnekin, 
ez garelako ados etortzen 
borrokatzeko erekin, 
bederen batzuk josten dabiltza 
ikurrina elkarrekin, 
iheslariak eta presoak 
batu daitezen gurekin. 

Bi estatuak prest daude beti 
geure asmoak hausteko, 
atseden hartu barik dabiltza 
herri sena erauzteko, 
guk auzolana indartu dugu 
desioak ekoizteko, 
gutarren amets zoragarriak 
bizinahiaz iristeko. 

284 

8 

Elea dugu erabiliko 
zauri latzak sendatzeko, 
eta ez zuek lez boterea 
gatazka inposatzeko, 
ez gara zuen zain geratuko 
samina oneratzeko, 
plazak hartuko ditugu zazpi 
larrainak loreztatzeko. 


2016 ko urriaren 30 ean 


560 

Askatasunaren eguneko marrubiak 
1 

Marrubiak jateko, eguna iritsi da, 
atzo amets bat zena, gauzatuko dugu, 
Akondia gainean, besarkatuta gaude, 
ikusmira preziatuz, aspaldiko partez, 
antzinako ajeak, sendatuko ditugu, 
Ama-Lur atseginak, lagunduko digu. 
Belardian txirtxilak, dantzuzkigu kantuan, 
berdin txori nabarrak, ingurumarian, 
belar eta garoen, lurrina usainduta, 
sentieran suspertu, zaigu bizinahia, 
kartzelak zoriona, ziplo lapurtu zigun, 
maitasunaren zolan, topatuko dugu. 

Zerua pausa barik, ubeltzen dakusagu, 
iretargi betea, poliki jaikitzen, 
artizar dotorea, bere alboan dago, 
izarrak urrunago, ñirñirka dabiltza, 
hegoak ferekatzen, digulako larrua, 
bihotzak pilpiraka, sentitzen ditugu. 

286 Etzanda gaua dugu, pasatuko gozoro, 
askatasuna hola, bikain ospatuko, 
udaldeko ihintzak, esnatuko gaitu, 
goiztiriak printzekin, gero xarmatuko, 
marrubi mamitsuak, jaten hasi ahala, 
mingain gorriak dira, grinaz uztartuko. 


2016 ko azaroaren 6 an 


561 

“Malinche”ak gutarrak bihur daitezen. 


1 

Malintzinek zuen, Tenochtitlan saldu, 
Hernan Cortesekin, nortasuna galdu, 
bere maitalea, bihurtu zelako, 
konkistari zion, atea zabaldu, 
geurean halako, herritarrak daude, 
sustraiak dabiltza, gaiztoki erauzten. 
Anbizio gaitzak, hola eskatuta, 
estatu bortitzak, hobesten dituzte, 
joera zeken hau, ezin dut ulertu, 
denon lurraldea, txartzen duelako, 
sistema ustelak, eusten ari dira, 
mundua hondatzen, duten politikak. 

Ea pixkanaka, ohartzen zareten, 
arima zitaltzen, ari zaizuela, 
gatazka gaintzeko, behar zaituztegu, 
onura zintzoki, nonahi banatzeko, 

Lurra izan dadin, herrien zelaia, 
Hizkuntzak, kulturak... bertako loreak. 

288 Malezia behingoz, beza ezazue, 
bakea ez dadin, zapalkuntza izan, 
gaurko gizatxarrek, ez dezaten iraun, 
Hernan Cortes legez, munduan agintzen, 
arren, ez zaitezte, “malinche”ak izan, 
Euskal Herriaren, maitaleak baizik. 


2016 ko azaroaren 6 an 


562 

“Berbetan”i, Kontxa Laspiur eta gainerakoei 


1 

Gaur aditu dut “Berbertan” 
ari dela garatzen, 
hamaikatxo euskaltzale 
xaloki hurreratzen, 

Eibarren jator dabiltza 
euskera elikatzen, 
diglosiak egin duen 
zulo beltza erkatzen. 

2 

Mintza praktikari esker 
ari dira trebatzen, 
lur honetan sustraitu zen 
ele mina ondratzen, 
lagun berriekin dute 
plazera partekatzen, 
euskal saltsan direlako 
berbetan barneratzen. 

Tabernan daude hizkuntza 
gal ez dadin berbetan, 
astero elkartzen dira 
ordu bi eguenetan, 
atsegina zinez dute 
sentitzen gogoetan, 
ondarea dutelako 
ereiten bihotzetan. 

290 

4 

Euskeraz grinaz dituzte 
jorratzen mintzagaiak, 
beldur barik ahoskatuz 
mahaian iritziak, 
giroa berotzen dute 
eztitzen eztarriak, 
pintxoak gustura jaten, 
dastatzen edariak. 


5 

Kartel bat ikusi dute 
erdaraz osatuta, 
kirol talde batena da 
udalak babestuta, 
“horrela dago” diote 
“euskera makurtuta”, 
“gurekin ibiliko da 
Untzagan zutituta”. 

6 

Desiorik behinena da 
euskeraz pentsatzea, 
orain arteko bizitza 
erabat aldatzea, 

Eibarren bikain dabiltza 
iraultzen baratzea, 
pizkundea lor dezagun 
berbetan obratzea. 

Eibartar hauek berbetan 
dira zoragarriak, 
irribarreka dituzte 
esaten esaldiak, 
euskerak dizkielako 
ongarritu mihiak, 
erraz kentzen dizkiote 
lotsari aitzakiak. 

292 

8 

“Eta kitto!!”ren hazia 
hozituta barruan, 
hitz egingo dute Kontxa 
zuk dakizun moduan, 
ez da zaila xarma ondu 
zaizunean musuan, 
euskeraz dantzuzunean 
esperantza kantuan. 


2016 ko azaroaren 13 an 


563 

Debekatua debekatzea 
1 

Pintadak “DEBEKATUTA DEBEKATZEA” zioen, 
hirurogeita zortziko, maiatz hartan Parisen, 
berrogeita zortzi urte, geroago diot, putza!! 

Asmo logikoa dago, lehen bezain urruti, 

Mozal legeak ahoak, estaltzen dizkigulako, 
estatuak sastakatzen, giza eskubidea. 

Eskuindarrek artaziak, gertu izaten dituzte, 
ekiditeko protestek, erein dezaketena, 
herrian ditugun nahiak, lurrundu gura dituzte, 
aske bizitzeko grina, indargabe dakigun, 
isunekin adorea, net ahuldu nahi digute, 
plazetatik joan gaitezen, oraina gal dezagun. 

Ezin dugulako iraun, beldurrez eta lotuta, 
zentzuz arituta dugu, belztura nabartuko, 
aniztasunaz ditugu, kaleak txukun jantziko, 
murru grisaxkak lurtuko, faxistak haizatuko, 
herritar duinen irriak, iluna du argituko, 
irudimenak irauliko, botere horren oina. 

294 Rajoy makurraren bortxa, baldintzatu dezakegu, 
auzolanean batuta, txindurriak bezala, 
utopiak pilpiraka, gidatzen gaituelako, 
ez gara inoiz etsita, trokatik amilduko, 
xedea debekatuta, debekatzea delako, 
herrian mozalik gabe, libre biziko gara. 


2016ko azaroaren 20an 


564 

Xanpainaz topa dagigu itzul daitezen 
1 

Debekuei ozen, ospa!! Diotsegu, 

Rajoy zurrunaren, ordezkariei, 
larrainean ihintza, behar dugulako, 
gatazkaren garrak, amata daitezen. 
Kopa bat xanpain jaso, eta topa egin, 
enarak plazetan, besarka ditzagun, 
hunkituta dagigu, jaien atarian, 
geure gogoetan, dir-dir daudelako. 

2 

Sentiera ezin da, kateekin lotu, 
ezta maitasuna, deuseztatu ere, 
ez daudenen kemena, dugu altxatuko, 
burugabea den, herraren aurrean. 

Albak eta Urquijok, jakin dezatela, 
ez dizkigutela, desirak maiztuko, 
xanpainaz ditugula, minak ondratuko, 
euren askapena, geurea delako. 


2016ko azaroaren 20an 

Txirtxilaren kantua kartzelan 


1 

Kartzelan ez dut maite 
txirtxilen kalaka, 
mozten digutelako 
loa sastaka, 
ziegetan direnean 
sartzen algaraka, 
ametsak ziplo dira 
bihurtzen karraka, 
gertu taka-taka 
dantzuzkit biraka, 
hedatzen matraka 
hegoak zartaka, 
bihotza eroki zait 
hasten punpaka. 


2 

Txirtxilak uxatzen dit 
ziegan atsegina, 
hegoekin delako 
nekaezina, 

nahiz hotsak dirudien 
egunaz arina, 
bizkor eragiten du 
ohean samina, 
intsektu erkina 
zara kaskarina, 
gaueko txirrina 
arras erretxina, 
kartzelan nor ordaintzen 
dizu ekina? 


Kartzela jaso zuten 
txirtxilen zelaian, 
bakea bukatu zen 
euren ludian, 
nahiz gu lez bizi diren 
murruen azpian, 
uste dute daudela 
libre izadian, 
bero udaldian 
baitaude lorian, 
isil eguerdian 
kri-kri gauerdian, 
Castrok (*) jasan ditzala 
epaitegian. 


4 

Instintuan ei dago 
txirtxilaren sena, 
horrek naro eskaintzen 
dio kemena, 
gaupasak egiteko 
ohi du ahalmena, 
hegoak igurzten da 
zinez hoberena, 
koko alaena, 
geure pairamena, 
dirudi txerrena 
urdinen eztena, 

Rajoyri diezaiola 
ken atsedena. 


(*) “Geure” espetxeetarako zaintza epailea 


2016 ko azaroaren 27 an 

Aita Joxe Miel Barandiaran zenari 

1 

Gure mito kutunak, Basajaun, laminak... 
orduko aroa, kronpreni dezagun, 

Mariren kontuak lez, prezatzen ditugu, 
kosmogoniaren, isla dirdaitsuak. 
Antzinako asaben, sinesmenak ziren, 
orain kulturaren, ondarea dira, 
zaintzen saia gaitezen, sustrai emankorrak, 
298 euskaraz zegiten, artzainen zoruan. 
ezpalak aurkituta, hainbat baserritan, 
Barandiaranek, opatu zizkigun, 
mardul iraun dezaten, gizaldiz gizaldi, 
Olentzeko beste, laztandu ditzagun. 
Ataunen dago Sara, mitologiaz blai, 
jentilen arima, ezagut dezagun, 
gogoa bertan zaigu, liluraz onduko, 
oroituko dugu, gardenki garena. 


2 

Ama-Lurra zioten, naturari deitzen, 
jeinu ezberdinen, babeslekuari, 
edonon bizi ziren, basotan, leizetan... 
inork ez zituen, ikusi ordea. 

Multzoan lar gaiztoak, eta onak zeuden, 
gaurko ipuinetan, gertatzen den legez, 
asabek hola zuten, oreka lortuko, 
atseginez jardun, ahal izateko. 
Izadiarekin bat, egingo bagenu, 
bakea genuke, baitan sentituko, 
mitoa euskara lez, geure arnasa da, 
iraungi ez dadin, euskal nortasuna. 

Gu garelako haiek, izan zirelako, 
entzungo dituzte, Mariren taupadak, 
lauburu magikoak, etorkizunean, 
herritar xaloak, babestuko ditu. 


2016 ko azaroaren 27 an 


IBON MUÑOA ARIZMENDIARRIETA * UDABERRIAN BIZIKO GARA 


567 

Usurbilgo “Kalera Kalera”ri 


300 


1 

Txontak txioka dio 
“kalera, kalera,” 
“askatasuna eta 
bakea zertzera”, 
Usurbilen ehundu 
dezagun aukera, 
udaberria irits 
dadin lurraldera. 

2 

Kideek jarri dute 
martxan ekimena, 
jendartean desager 
dadin alamena, 
mezuak lor dezala 
oro irismena, 
drama gaintzeko izan 
dezan ahalmena. 


3 

Usurbilen piztuta 
dakusagu garra, 
zuzen konpon dezagun 
gatazka zaharra, 
senideen kandela 
ortzian izarra, 
lagundu diezagula 
topatzen iparra. 

4 

Usurbilera daude 
arimak begira, 
zazpi herrialdeak 
kantuz ari dira, 
ezlekuetan garbi 
dantzugu “herrira!!” 
barrutik joango gara 
kandelen argira. 


5 

Madril, jokabidea 
has zaitez aldatzen, 
Paris, demokrazia 
zintzo praktikatzen, 
ea maltzurrek duten 
bengantza uxatzen, 
estatuek bortxaren 
haitza zokoratzen. 

6 

Usurbilen dabiltza 
zuzentza eskatzen, 
mortutik has gaitezen 
hegan herriratzen, 
txingarrak ari dira 
tinko amatatzen, 
gure motxiletatik 
zama ateratzen. 


7 

Usurbilen zut dago 
desiren gunea, 
urrun nonahi gaudenon 
zinezko xedea, 
elkartasunak dauka 
ederra elea, 
dakarkigu zirrika 
herriko haizea. 

8 

Itxialdian marraz 
dezagun geroa, 
garaitu estatuen 
gorroto eroa, 

Usurbilen hasi da 
enaren aroa, 
plazetan izan dadin 
pilpira naroa. 

2016ko abenduaren 4an 


IBON MUÑOA ARIZMENDIARRIETA O UDABERRIAN BIZIKO GARA 


568 

Altsasuko zazpiei. Altsasuko herriari 
1 

Aturritik urrun, gura ditugu, 
berdin Ebrotik, kasernakoak, 
ospa diotsegu, edo utikan, 
lur hau maitatzen, ez dutenei, 
nazkatuta gaude, militarrekin, 
euren arropa, eta tresnekin. 

Pariskoak izan, zein Madrilgoak, 
irria zakar, osten digute, 

302 errepideetan aritzen dira, 

behin eta berriz, kontrolak jartzen, 
agintzen dutela, ikus dezagun, 
euren mendean, bizi garela. 

Kate barik libre, itzar gaitezen, 
bakean behingoz, laga gaitzaten, 
erantz ditzatela, uniformeak, 
armak desegin, maletak egin, 
jakin dezatela, onura dela, 
herri xaloen, elkartasuna. 


2 

Sarekada dute, Altsasun zertu, 
zer diren garbi, erakusteko, 

Nafar Gobernuko, epelkeriak, 
bidegabeak, indartu ditu, 
ordu txikietan, piztu zen xextra, (1) 
terrorismoa, dela diote. 

Altsasutik kanpo, joan daitezela, 
Espainiara, txapelokerrak, 
gatazkaren sua, elikatzeko, 
gezur handi bat, asmatu dute, 
errepresioa, antolatuta, 
juezak gazteak, giltzatu ditu. (2) 
Gazteak barrutik, ekar ditzagun, 
zauri sakonak, zuzen ixteko, 
eurekin batera, gainerakoak, 
askatasunak, laztandu gaitzan, 
goiztirian dir-dir, hel daitezela, 
Ospa Eguna, ospa dezagun. 

(1) 2016.10.15 gertatu zen xextra 

(2) 2016.11.14 espetxeratu zituzten 

2016ko abenduaren 4an 

Euskarari ez leporatu gezurrik 

1 

Iluntzean entzun dut, berri mingarria, 
egotzi dizuten, gezur erraldoia, 
diskriminatzailea, zarela diote, 
erdalduna sorgor, baztertzen duzula, 
haserrea ziplo zait, musuan marraztu, 
halaber, tristura, gogoan pausatu, 

304 inposaketa zer den, zuk dakizulako, 
horixe pairatzen, ari zarelako. 

Zeure kinka larria, dezaguten horiek, 
zeuri trabak jartzen, ozenki dantzuzkit, 
Francok lehen eragin, zizkizun zauriak, 
inoiz ez direnak, ixteko prest egon, 
inperioen eran, zakar dihardute, 
zu euskara noizbait, desager zaitezen, 
euskalduntzen ez duten, “A” eredu hori, 
nahitaez ezartzen, aritu zirenak. 


2 

Guk tamalez ez dugu, pribilegiorik, 
gu periferian, aspalditik gaude, 
edonon maiz dantzugu, “ez dizut ulertzen”, 
“kristauak lez mintza, zaitez” ez denean, 
ez dute begirunez, elea tratatzen, 
ez, behintzat, kalean, erdarak bezainbat, 
maitatuko bagenu, geure ondarea, 
ondo ginateke, herrian biziko. 
Diskriminazioa, badakigu zer den, 
azken mendeetan, jasan izan dugu, 
euskaraz ezin izan, genuen ikasi, 
gogor mespretxatzen, gintuzten faxistek, 
arbasoen hizkuntzak, aise iraun dezan, 
gaztelera eta, frantsesaren mailan, 
legeak bere alde, egon daitezela, 

Bilbon euskalduna, libre mintza dadin. 


2016ko abenduaren 11 an 

Fidel Castro zenari 


1 

Utopiaz ari naiz, eta distopiaz, 

Tomas Moro eta, George Orwell gogoan, 
ez dugu ezagutzen, jendarte justua, 
kontrakoan gaude, arras trabatuta, 
teoria gehienak, zuzenak ohi dira, 
tamalez praktikak, askotan makurrak. 

306 Inoiz ez da osorik, sustraitu bakea, 
gerrak gogor digu, bizitza pitzatzen, 
auzolanean gogoz, batuko bagina, 
zin-zinez munduan, pozarren geundeke, 
feminismoak orain, hori tinko dagi, 
goiztiria noizbait, pitz dadin morea. 


2 

Eskuzabalak ala, berekoiak gara? 
Altruistak ala, kapital zaleak? 

Ziur aski ez bata, eta ez bestea, 
baizik ohi den legez, denetik pixka bat, 
kapitalistak berriz, distopia dira, 
lazeria nahita, sortzen dutelako. 
Elkartasuna soilik, onura delako, 
geurean kemenez, eratu dezagun, 
jardunda xede hori, buru dezakegu, 
klase ezberdinak, desager daitezen, 
utopia gorrira, hurrera gaitezen, 
lurra izan dadin, Fidelen ametsa. 


2016ko abenduaren 11 an 

Luhusokoei 


1 

Zezena zakar dabil 
bortxa inposatzen. 
Oilarra kinka latza 
harroki tenkatzen, 
gu aldiz ari gara 
harkaitzak xehatzen, 
ezlekuetan legez 
murruak zulatzen. 

2 

Estatu zurrunekin 
gaude nazkatuta, 
ezinduta gauzkate 
hitza ukatuta, 
eroso bizi dira 
trintxeran sartuta, 
gatazka manten dadin 
luze gorituta. 


Konponketa urrundu 
dadin baioneta, 
errepresioa da 
euren errezeta, 
anker horien herrak du 
eskatzen arreta, 
oldarra gainditzeko 
indar metaketa. 

4 

Estatuen gezurrak 
dramen haztegia, 
etsai-legea baita 
euren aurpegia, 
biziki berda dadin 
zelai beilegia, 
herrian ari dira 
sustatzen egia. 


5 

Gu zurrupatu nahian 
dabil boterea, 
dirudi ez zaiola 
axola bakea, 
baina estutuko da 
gerraren zalea, 
entzungo duenean 
kideen oldea. 

6 

Estatu hauek dira 
ametsen lapurrak, 
mendekuak dizkigu 
lohiztatu lurrak, 
intxaurrondoak eman 
ditzala intxaurrak, 
giza eskubideen 
haritzak ezkurrak. 


7 

Ez-demokratak itzal 
ditzala txingarrak, 
erauz diezazkiola 
bortxari adarrak, 
demokrazia goza 
dezan herritarrak, 
lokabe ase ditzan 
egoki beharrak. 

8 

Sufritzen dugulako 
hainbeste dolore, 
uztak izan ditzala 
milaka kolore, 
zeuretzat herri mina 
nahi beste balore, 
joan ziren arimentzat 
horrenbeste lore. 

2016ko abenduaren 18an 

Jon Etxabe, Maria Luisa Ruiz eta gainerakoei 
1 

Kartzelan amildu, eta berehala, 
euren atseginak, suspertu ninduen, 
elkartasunean, bizi naiz ordutik, 
hamaika lagunen, hitzen oasian, 
ziegan direlako, gutunak pilpira, 
halaber, postalak, musuan laztana. 

310 Errepresioa, sufritu zutenek, 
babesa didate, aldiro eskaini, 
txintxarri txikia, jaso nuenetik, 
egunero dantzut, herriko arnasa, 
hola zaidalako, tristura lurrundu, 
aldapa pikoa, lautada dirudi. 


2 

Postal eder hura, lehena izan zen, 
maitez zenidaten, Madrildik bidali, 
gerora gutunak, iritsiko ziren, 
bidaia kronikak, sorkuntzak, bisita... 
keinu xaloekin, oro xarmatuta, 
zoriona ez zait, sekula ostendu. 
Batera joan gara, urteak metatzen, 
makina bat amets, bidean trukatuz, 
gaurko desira da, Untzagan zertuko, 
enarak gurekin, egon daitezela, 
bizinahiak zinez, lagunduko digu, 
begiak izango, dira poesia. 


2016ko abenduaren 18an 

2016.11.19 : Sareren berakatz zoparena 


1 

Berakatz zopa dira 
hasiko prestatzen, 
hogeita hiru biko 
Untzagan lehiatzen, 
presoen alde hasi 
gara hurreratzen, 
karpan lurrun gozoa 
ari da hedatzen. 

2 

Txapelketa Sarek du 
Eibarren eratu, 
bakeak laster dezan 
lur hau oneratu, 
giza eskubideak 
nahi ditu zeratu, 
konponbidea dadin 
hola bideratu. 


“Gurekin ezazue 
Jan berakatz zopa”, 
Sarek zintzoki digu 
karpan hori opa, 
joateko janzten gara 
hasiko arropa, 
zuekin egiteko 
gero libre topa. 

4 

Kartzelan ari dira 
kideak ospatzen, 
berakatz zoparena 
zinez goraipatzen, 
Sarek elkartasuna 
tinko du sustatzen, 
borroka jaiarekin 
ondo nahastatzen. 


5 

Halako ekimenak 
dira atseginak, 
kartzelan dizkigute 
sendatzen saminak, 
Sarek dauzka ideia 
zeharo bikainak, 
ahul lagatzen ditu 
herraren akainak. 

6 

Sakabanaketaren 
kontra berakatza, 
gertu senti dezagun 
preso minen hatsa, 
egoera delako 
kartzeletan latza, 
kemenez batu gara 
gainditzeko aldatsa. 


7 

Berakatz zopak dauka 
geurean ospea, 
asetzen duelako 
neguan gosea, 

Sarek maiz dakarkigu 
gogora etxea, 
diosku “zain duzue 
gure sukaldea”. 

8 

Berakatz zopaz dira 
musuak gorritu, 
txapeldunei zaie 
arima eztitu, 

Sarek karpan bihotzak 
ongarritu ditu, 
presoak askatzeko 
taupadak bizitu. 

2016ko abenduaren 25ean 

Trokiatik Itakara maiteki itzuliko gara 
1 

“Itzuliko zarete, noizbait Itakara”, 
bihotzak diosku, sarri pilpiraka, 
ontziaren izena, “Borroka” omen da, 
kaleko kideek, hori dioskute, 
baina ez gara joango, Ulisesen eran, 
ez dagoelako, hemen itsasorik, 

314 zeru laukizuzena, soilik dakusagu, 
murruek natura, estaltzen digute. 

Troiako gerrak oro, baldintzatu zuen, 
Ulisesen patu, madarikatua, 
gure kasuan herra, mantentzen dutenek, 
deserrira zakar, eraman gintuzten, 
bakea izan dadin, geurean garaile, 
bortxari izorra, diezaiogun metxa, 
demokraziak ekar, diezagula ura, 
arraunean ziplo, bueltatu gaitezen. 


2 

Itakatik astero, gurenaga datoz, 
geure musuetan, irria piztera, 
aholkatzen digute, biderik lauena, 
urratsak ematen, ez gaitezen neka, 
bidaia ez dezagun, lartxo atzeratu, 
ez dugu entzungo, Ondinen kantua, 
Ziklopeari izkin, egingo diogu, 
haitzek ez digute, kemena hautsiko. 
Peneloperen hitzak, onesten ditugu, 
bere pazientzia, eta konñantza, 
bera xaxatzen duten, estatu-bengantzak, 
ahoak bete hortz, geratuko dira, 
kideek horregatik, jator dioskute, 

“xedea ez dugu, inoiz baztertuko”, 
elkarbizitza izan, dadin oparoa, 
etxera maiteki, iritsiko gara. 


2016ko abenduaren 25ean 

Leonard Peltierri 

1 

Nork dauka preso berrogei urte 
Leonard Peltier zaharra? 

Zergatik ez du Obamak utzi 
kate barik indiarra? 

Zein da bengantza behin eta berriz 
eskatzen duen txatxarra? 

Galdera hauek dagitzat eten 
dezaten zigor lakarra, 
han eta hemen erauz dezagun 
316 gorrotoaren zuztarra. 

2 

Hirurogeita hamabi urte 
eta gaixorik zokoan, 
sei presidentek ez dute laga 
barrutik kanpo behingoan, 
zuzentza hola lurpean dago 
demokrazia sotoan, 

Peltierren giza eskubideak 
daude estolden hondoan, 
elkartasunak ferekatzen du 
gutun ederren soroan. 


3 

Bisontearen kulturan amets 
dagi ilargi betean, 
sentimenduak izkiriatzen 
diharduen bitartean, 
bere desira bizitzea da 
arbasoen lur maitean, 
euskal presook hori diogu 
gaudenean etxartean, 

Peltierri maitez opa diogu 
zoria hormen ostean. 

4 

Zaldi Erok net kalitu zuen 
Custer jeneral zuria, 
bere xedea laguntzea zen 
siux nazio eria, 
eskura zezan jende salbaiek 
kendu zieten loria, 

Peltierrek sakon dazagu leinu 
jatorraren historia, 
oro sentitzen du ehiztarien 
arima ibiltaria. 

Gizaldi batzuk joan dira ostu 
zietenetik zorua, 
indiarrentzat galera hura 
gaur lez izan zen dolua, 
erreserbetan maiz jasan dute 
Kolonoean erdeinua, 
Peltierrek izan zuen gazterik 
rxartuta bizimodua, 
kinka larrian soilik zentzuen 
Rangers harroen ulua. 

318 6 

Angela Davis leialak dio 
“utikan espetxeari”, 

Peltierrek hori bera diousku 
beha ziega goibelari, 
biek pilpiraz eta kemenez 
dautsote utopiari, 

Etxe Zuriak irzul diezaion 
ongizatea beltzari, 
bere larredi zoragarria 
lurra den indioari. 


2017ko urtarrilaren lean 


576 

Kataluniako erresinola 
1 

Txio, txio dantzut, erresinola, 
Katalunia lez, gatibu dago, 
naturan nahi luke, hegaldatzea, 
laket bizitzea, barrarik gabe, 
bere izaera, gal ez dakion, 
baso ederrean, maiz amets dagi, 
txoritxo bat zela, bahitu zuten, 
habian bakarrik, zegoenean. 
Diadan goizik da, pil-pil esnatu, 
ekiaren printzak, eskertu ditu, 
sakon sentituta, kaleko xarma, 
askatasuna du, gertu sumatzen, 
“Europa zinez da, onduko” dio, 
“izango delako, herrien nahia”, 
“Senyera dilindan, jarriko dute, 
Nazio Batuen, Erakundean”. 

Txori arrea ez, dago kaiolan, 
hegoak astinduz, alde egin du, 
kantuan dantzugu, Katalunia, 

E1 Segadors ohi da, sentimendua, 
katalanak dira, aztertzen hasi, 
behar duten era, gobernatzeko, 
munduan eurei, begira daude, 
erein dutelako, ilusioa. 

Monarkiak bortxaz, kendu ziena, 
320 itzul diezaiela, demokraziak, 

hori gura dugu, Euskal Herrian, 
irits dezatela, opa diegu, 
“Catalunya izan, dadin nabarra, 
independentzia, gerta dadila”, 
“Irailak Hamaika, da gaurko data”, 
Txio, txio dio, erresinolak. 


2017ko urtarrilaren lean 

Ipotxa eta zazpi erraldoiak 


1 

Erraldoi txarrak datoz 
barrura kantatzen, 
ipotxarekin dira 
edanda batzen, 
euren kaiolan dute 
eguna eratzen, 
dominoan mahaian 
luzaro jokatzen, 
ondoren mintzatzen 
gaituzte aipatzen, 
laster arakatzen 
ziegara bueltatzen, 
ia ez diren bihar 
garaiz esnatzen. 


2 

Ipotxa handitzen da 
isolamenduan, 
bera bezain txikia 
den esparruan, 
uste du dagoela 
film baten barruan, 
hori dirudi oinez 
dabilen moduan, 
liskarren orduan 
dauka momentuan, 
zigorra eskuan 
espea ituan, 
arren, haz dakiola 
sena buruan. 

Erraldoiak hor ari 
dira mehatxatzen, 
ipotxa lez espea 
ziegan xaxatzen, 
duintasuna horrela 
diote zanpatzen, 
estresa ezlekuan 
322 zapla emendatzen, 
kolpeak banatzen 
ez dira nazkatzen, 
baizik loriatzen 
ankerki trufatzen, 
gizatasunak ditu 
madarikatzen. 


4 

Ipotx gaiztoa eta 
zazpi erraldoiak, 
beti prest emateko 
noiznahi jipoiak, 
orroka dirudite 
benetan lehoiak, 
hauekin kikilduta 
dabiltza kurloiak, 
direlako lohiak, 
bortxaren morroiak, 
erabat sukoiak, 
goikoen erroiak, 
patxada diezaiela 
ken arratoiak. 

2015.12.27 eta 2016.12.27 : Aitzina eta 
Ernairi 

1 

Gazte idealistak, ohi dira erneak, 
bizitzaren zioak, ulertzen dituzte, 

Ernaik baliatzen du, ezagutza hori, 
gaztediaren kinka, sakon aztertzeko, 
Aitzinak azkar ditu, aukerak aurkezten, 
herriñotik ez dadin, inor beharrez joan. 
Etxebizitza, lana, heziketa, drogak..., 
batzarretan hamaika, gai jorratzen dute, 
asmoa jendartea, hobetzea denez, 
distopiaren kontra, borrokatzen dira, 
utopia naroro, ereiten dabiltza, 
elkartasuna dadin lurraldean ondu. 

Ia Gabonzarrean, erabaki dute, 
gazteek gure alde, tak kateatzea, 
adoretuta eta, bihotzak taupaka, 

“deserritik etxera” zut esan baitute, 
berdin “guk geu daukagu, espetxeen giltza, 
askatasuna grina, denez pitz dezagun”. 
Nahiz poliziek batzuk, eraman dituzten, 
bidea zein den jator, marraztu digute, 
“dena emanda dugu, lortuko onura, 
ekinez zertzen dira, xedeak” diote, 
kontzientziak dituzte, bikain kitzikatu, 
espetxeak husteko, plazak betetzeko. 

Hamazazpigarren urtean sentimenduz blai 
1 

Hamazazpigarren, urtean sartu naiz, 
ziegan preso nago, sentimenduz blai, 
jendartea ei da, erabat aldatu, 
bizitza irauli, du internetek, 
zoritxarrez gerrak, ez dira isildu, 
bideetan daude, iheslariak. 

Arren, has gaitezen, burua zentzatzen, 
kemenez hedatzen, elkartasuna, 
bankuak ez dezan, produzi pobrerik, 
aberatsa muga, barik aberats, 
ingurugiroa, onera dezagun, 
tinko baztertuta, kontsumismoa. 

Ia hamazazpi, urte deserrian, 
dispertsioaren, zoru sikuan, 
eta hemen ez da, ezertxo aldatu, 
mendeku zaleen, menpe darraigu, 
zorionez ez dut, galdu esperantza, 
gure helburuak, mardulik dirau. 
Lehen genioen, eutsi garaitzeko, 
konbentzi dezagun, diogu orain, 
herkide xaloak, enparantzetara, 

3 26 arrats oskorrian, helduko gara, 

askatasuna nahi, dugu konpartitu, 
zuekin josteko, herri askea. 

Fuencisla eta Isidrori. Joan ziren asabei 

1 

Francok zuen xaxatu, gerren pizti zitala, 
hondamenak zituen, inarrosi bazterrak, 
emakume ugari, gelditu zen alargun, 
etxera ez zelako, senar mina itzuli, 
ezarian zitzaien, kraskatuko bihotza, 
bizigura erabat, agortuko tantaka. 

Haurrak hazi zituzten, behar gorri-gorrian, 
sentituta sakonki, gosearen zartadak, 
kinka ezin jasanda, makina bat hilgo zen, 
maitearen hobiaz, jakin barik ezertxo, 
ez dezagun zokora, gertaera mingotsa, 
hil zituzten asabak, gomutatu ditzagun. 


IBON MUÑOA ARIZMENDIARRIETA W UDABERRIAN BIZIKO GARA 


2 

Amamak et(a) aitxitxak, zizkiguten lapurtu, 
berdin euren eleak, eta irri xaloak, 
geure aitxak zein amak, geldituta umezurtz, 
luze ziren biziko, trauma gogor horrekin, 
konprenitu ezinik, zitzaiena gertatu, 
senideek zieten, maitasuna eskaini. 

Argazkiak pilpiraz, begiratzen ditugu, 
sentiera horrela, adierazten diegu, 
historia latz haiek, sukaldean entzunda, 

328 “Franco” klarki diogu, “kriminal bat izan zen”, 
gutarrak ez direnez, iragana guretzat, 
gu eurekin gabiltza, zuzen josten bakea. 


2017ko urtarrilaren 15ean 

